Majić: Za političku vlast stanje u pravosuđu idealno - CEPRIS\nYou are here: Home / Cepris u Medijima / Majić: Za političku vlast stanje u pravosuđu idealno\nMajić: Za političku vlast stanje u pravosuđu idealno\nSudija Apelacionog suda Miodrag Majić rekao je da izvršnoj vlasti, “a to se ne tiče samo ove, ne pada na pamet da smanji politički pritisak” na pravosuđe jer im je ovakvo stanje “idealno”.\nZamenik republičkog tužioca Goran Ilić izjavio je da postoje ustavne i zakonodavne, normativne, prepreke da bi tužilaštvo bilo nezavisno, ali da tome ne pogoduje ni društveni abijent, jer se nezavisne institucije ne vrednuju dovoljno, prenosi N1.\n“Nema ni elementarnih pretpostavki da tužilaštvo u Srbiji danas, ali i niz godina unazad, ima nezavistnost, kapacitet, da goni učinioce krivičnih dela koji su povezani sa aktuelnom, ovom ili nekom drugom, vlasti”, rekao je Ilić, koji je i član Predsedništva Udruženja javnih tužilaca i zamenika javnih tužilaca, na tribini Gradjanskog demokratskog foruma o pravosuđu.\nGovoreći o normativnom delu, on je rekao da tužilaštvo mora da dobije nezavisnost sličnu onoj koju imaju sudovi, podsetivši na postojeći “rigidni” koncept tužilaštva, što ukazuje na potčinjenost cele te organizacije u odnosu na tužioca na vrhu hijerarhije. Normativne okonosti je nužno promeniti, kako je rekao, ali čak i da imate formalnu, de jure, nazavisnost ona neće značiti ništa ako nema društvene atmosfere koja podržava nezavisnost institucija.\nOn je naveo da relevanta istraživanja pokazuju da gradjani ne vredjuju visoko nezavisnost institucija, već je to daleko iza “Crkve, ili uniformi”, a to ovdašnji “političari znaju i koriste”.\nPrema njegovim rečima, političari na Zapadu znaju da će ih “skupo koštati, i da će im se kao bumerang na izborima vratiti,” ako nastoje da utiču na tužilaštvo ili sud.\n“Kao što vidimo, nema nikakve šanse da neko ko je aktuelno na vlasti odgovara ako ga ta ista vlast, iz bilo kog razloga, kako se kaže, ne pusti niz vodu”, rekao je Majić, navodeći da se nakon smene vlasti zatvori pune funkcionerima nekadašnje vlasti.\nOn je rekao kako veruje da će doći do “pobune” u pravosudju, mada ne zna kada, odnosno da će biti sve više pojedinaca, kao što je Goran Ilić, koji će javno istupati.\n“Ljudi će reći da njihov stomak ovo ne može više da podnese”, rekao je Majić, navodeći da će to imati svoju cenu, kao što je, na primer, gubitak posla. Majić i Ilić su ocenili da je dobro što se zastalo sa usvajanjem ustavnih amandama, kako ih je zamislila Vlada, jer se njima ne otklanja mogućnost političkog upliva na pravosudje, već se samo menja metod pa čak predstavljaju i “šprint” unazad, kako je rekao Ilić.


Dmitrović dva puta matiran u Vigu - Sportske.net\nDmitrović dva puta matiran u Vigu\nBaski su nakon poraza od Barselone na svom bunjištu vezali još jedan na gostovanju kod Selte.\nHetafe pobedio SeltuMarko Dmitrović za "Sportske": "Kada zaustaviš Mesija, heroj si cele Baskije! Maštam o Rusiji!"Goleada u Vigu, Espanjol opet slavi MorenaPrimera: Alaves beži od opasne zone, Selta se iz Vitorije vraća bez bodovaPrimera: Selta trijumfom spustila zavesu na 21. kolo, asistencija Radoje\nSelta se vratila na pobednički kolosek trijumfom nad Eibarom na svom 'Balaidosu' rezultatom 2:0 i tako preskočila današnjeg rivala na tabeli.\nJago Aspas je doveo domaćine u prednost u 56. minutu, pobedu je potvrdio Urugvajac Maksimilijano Gomez desetak minuta pre kraja.\nSelta je stvorila više izglednih prilika od gostiju iz Baskije i njena pobeda je sasvim zaslužena.\nPovremeni reprezentativac Srbije Nemanja Radoja je odigrao ceo meč, zaradio je žuti karton u finišu prvog poluvremena, dok je na dugoj strani na golu gostiju bio Marko Dmitrović, primio je dva gola, ali imao i par dobrih intrevecija.\nI Selta i Eibar imaju 35 bodova iz 25 prvenstvenih utakmica, ali klub iz Galicije ima bolju gol razliku i bolji međusobni skor od najprijatnijeg iznenađenja ove sezone u Primeri.


Rekordna prodaja automobila u Evropi, šta se najviše kupovalo - Infobrif\nObjavljeno 22.02.2020. u 12:56\nEvropljani su prošle godine kupili 15,7 miliona automobila, ali samo 2,3 odsto na struju. Prošlogodišnja prodaja novih automobila na Starom kontinentu rekordna je u poslednjoj deceniji. Analitičari kažu da su kupci požurili da iskoriste popuste koje su dali prodavci da bi zataškali aferu sa dizelom koja je u Americi naplaćena milijardama.\nU 2019. godini u Evropi je prodato 15. 757.412 novih automobila, što je za 171. 452 vozila više nego u 2018. godini.\nPojedni prodavci davali su popuste i do 8.000 evra i visoke cene otkupa starih vozila samo da ih vlasnici ne bi tužili zbog prevare sa softverima za izduvne gasove, a neki su ponudili i skupe prepravke.\nOčigledno su kupci izabrali opciju jedan i došli do bolje opreme i novih vozila mnogo jeftinije nego što su se nadali.\nNajveća tržišta i dalje ostaju Nemačka, Velika Britanija i Francuska, za kojima slede Italija i Španija.\n„Sve što je bilo na zalihama otišlo je čak i sa 30 do 40 odsto popusta samo da se izbegnu kolektivne tužbe koje bi pojedine proizvođače oterale u bankrot. Svi će rado da iskoriste svoju priliku, a to bila u 2019. jer posle toga nemoguće je pokrenuti kolektivne tužbe“, rekao je Denis Virag, autoanalitičar.\nStatistika beleži da je u 2019. prodato milion i 280 hiljada elektrifikovanih automobila, u šta spadaju i hibridni i čisto električni modeli. Od tog broja samo je 356.300 potpuno električnih vozila), što čini samo 2,3 odsto ukupne prodaje novih automobila u Evropi.\n„Najtraženiji električni automobil na evropskom tržištu bio je očekivano Tesla Model 3 sa preko 95.000 isporučenih primeraka. Ipak, ovaj automobil je tek 51. po prodaji u 2019. od svih modela u Evropi“, rekao je Hejg Stodard, novinar analitičar.\nNajpopularniji su i dalje SUV automobili čak 40 odsto tržišnog udela dok su mali automobili zauzeli samo sedam odsto prodajnog kolača.\nIako su generalno SUV modeli najtraženiji, najprodavaniji auto u Evropi i u 2019. je VW Golf 7- više od 400.000 uprkos tome što se više neće proizvoditi.


Osnovci u poseti lokalnoj deponiji i reciklažnom dvorištu u Svilajncu – EKOLOŠKI POKRET\nHome›Novosti›Osnovci u poseti lokalnoj deponiji i reciklažnom dvorištu u Svilajncu\nGrupa učenika iz osnovne škole “Jovan Jovanović Zmaj” iz Svilajnca posetila je 12. novembra lokalnu deponiju, lagunu gde se ispuštaju otpadne vode i reciklažno dvorište u Svilajncu.\nOva akcija inicirana je na želju osnovaca, koji su učestvovali na treningu vršnjačke edukacije na temu zaštite životne sredine u organizaciji GIZ IMPACT projekta. Cilj ove posete je upoznavanje sa radom komunalnog preduzeća, kao i uključivanje dece u aktivnosti zaštite životne sredine u svojoj opštini. Nakon vršnjačke edukacije krajem oktobra, gde su učenici predložili nekoliko akcija u oblasti zaštite životne sredine, oni su sa reči odmah krenuli na dela. U dogovoru sa Komunalnim javnim preduzećem „Morava“ organizovana su ova poseta.\nNa reciklažnom dvorištu obavljeno je toga dana i četvrto zimsko merenje količine i utvrđivanje sastava otpada, kako bi se utvrdilo koju količinu i koje vrste otpada proizvode građani u Svilajnac. Cilj je da se na osnovu dobijenih podataka izrade predlozi za dalje tretiranje otpada koji bi imao svoju upotrebnu vrednost. Rešenje bi moglo biti izgradnja reciklažnog centa, koji bi građanima donelo nova radna mesta i zdraviju životnu sredinu. Deca su imala priliku da vide kako se otpad razvrstava na kategorije.\nU razgovoru sa zaposlenima KJP „ Morava“ saznali su zašto je bitna selekcija otpada, kako otpad može da se reciklira i kako zeleni otpad može da se pretvori u ekološko đubrivo. Takođe im je ukazano na štetne efekte otpada na divljim deponijama, koje zagađuju zemljište i podžemne vode. Učenici su izneli svoje predloge za zajedničke akcije sa komunalnim preduzećem u cilju očuvanja zdravlja i životne sredine.\nKako su deca glavni pokrtači promena, osnovci će nakon ove posete organizovati i druge aktivnosti, koje će i odrasle pokrenuti da se uključe u akcije smanjivanja stvaranja otpada, pravilnog sakupljanja otpada, pravilne upotrebe hemijskih sredstava u domaćinstvu i poljoprivredi i zaštite reka od otpada. Planiraju da do kraja novembra održe prezentaciju za svoje vršnjake u školi na temu zaštite životne sredine, kako bi utičali na promene dosadašnjih navika njihovih vršnjaka.


Ministarstvo kulture o zahtevu Prištine: Farsa i dalja eskalacija besmisla\nVesti Autor:FoNet15. jul. 202110:445 komentara\nMinistarstvo kulture i informisanja Srbije nazvalo je danas" farsom" i "daljom eskalacijom besmisla" najave iz Prištine da će od Beograda tražiti obeštećenje za uništavanje spomenika.\nReč je o pokušaju da se srpsko kulturno nasleđe bezočno prisvoji i zloupotrebi radi „stvaranja privida legitimnosti takozvanih institucija“, ukazuje se u saopštenju Ministarstva.\nPriština pokrenula postupak za nadoknadu štete za navodno uništavanje spomenika\n15. jul. 2021 6\nPrema saopštenju, „ovaj pokušaj obmane, prvenstveno upućen međunarodnoj javnosti, polazi od loše pretpostavke da će neveštim oponašanjem države ostvariti svoju jednostranu i destruktivnu agendu, u kojoj je kulturnom nasleđu isključivo namenjena uloga dimne zavese i taoca“.\nMinistarstvo smatra da se radi o „opskurnoj optužbi“ onih koji neguju višedecenijske tekovine uništavanja srpskog kulturnog nasleđa na Кosovu i Metohiji, na račun onih koji su ga posvećeno i požrtvovano branili.\nKako se podseća, od devedesetih godina, preko 2004. i sistematskog rušenja, paljenja i skrnavljenja, pa do danas, na delu je kontinuitet razaranja srpskog kulturnog nasleđa u cilju brisanja tragova postojanja srpskog naroda.\n„Jedino je novo što se uobičajenim fizičkim oblicima nasilja, sada pridružuju i ovakvi nasrtaji i lažno optuživanje Srbije“, ocenjuje Ministarstvo.\nU saopštenju se najavljuje da će Ministarstvo nastaviti „neumorno da ukazuje na podvale, podmetanja, i jeftine trikove i provokacije, imajući u vidu suštinski značaj i izuzetnu vrednost našeg kulturnog blaga za nacionalni identitet i svetsku baštinu“.


Plate novinara ispod prosjeka u zemljama bivše SFRJ - BH novinari\nPlate novinara ispod prosjeka u zemljama bivše SFRJ\nIstraživanje Udruženja novinara Srbije “Ekonomski i društveni položaj novinara”, koje je rađeno u oktobru i novembru, pokazalo je da prema podacima Sindikata novinara Srbije u Srbiji ima najviše medijskih radnika i novinara u odnosu na zemlje u regionu – oko 9.000, među kojima je 5.000 novinara.\nKada je riječ o platama, u istraživanju se navodi se da je oko 60 odsto novinara honorarno zaposleno, a da ih po tipu ugovora slijede fotoreporteri, da 34 odsto novinara mora da radi dodatni posao i da su plate ispod republičkog prosjeka između 38.000 i 45.000 dinara.\nIstraživačica Ruža Ćirković rekla je da su plate u javnim servisima nešto više od republičkog prosjeka, ali da su plate u javnim servisima u prosjeku takve zbog plata direktora. Ćirković je dodala da je plata u RTS sedam odsto viša od prosjeka u državi, u Sjevernoj Makedoniji oko 11,7 odsto, u Federaciji BiH oko 20 odsto i u Sloveniji oko 21 odsto, ali da na to utiču plate direktora javnih servisa, pa tako plata direktora HRT iznosi 3,8 prosječnih plata, BHRT pet prosječnih plata, RTCG 5,3 prosječnih plata i RTS 6,4 prosječne plate (podatak iz 2015. godine).\nOna je istakla da je položaj zaposlenih u javnim servisima regulisan kolektivnim ugovorima, da se doprinosi plaćaju na cijelu platu i da imaju više sindikata i dodala da u Sloveniji javni servis ima čak i radnički savjet sa širokim ovlaštenjima.\nRuža Ćirković je izdvojila problem što je privatnim medijima neisplativo da imaju specijalizovane novinare za neku oblast, već da im više odgovaraju novinari “opšte prakse” i da se u regionu samo u HRT vidi briga za obrazovanje novinara.\nU istraživanju koje je dostavljeno medijima predstavljeni su i podaci Lokal presa koji pokazuju da je prosječna plata novinara na lokalu na nivou minimalca, da su najčešći oblici kršenja sloboda i prava tokom 2019. bili neravnopravan tretman i uskraćivanje lokalnih izvora za sufinansiranje.\nPredstavnica Sindikata novinara Hrvatske Maja Sever rekla je da se medijski sektor još nije oporavio od ekonomske krize 2007. godine, a da je novinarska plata u Hrvatskoj dovoljna da se nategnuto preživi mjesec. Ona je ukazala da kolektivne ugovore u Hrvatskoj imaju samo HRT i novinska agencija Hina, da plate stalno padaju i da se neprofitni sektor, u kojem ima dobrih medija, suočava sa tim da se u prethodnih pet godina sredstva ne dodjeljuju ili se dodjeljuju na sumnjiv način.\nIztok Jurančić iz Sindikata novinara Slovenije rekao je da su razlike u platama novinara velike i da neki primaju platu na nivou minimalca, a da ima i onih koji imaju plate više od prosječnih, kao i da se taj sindikat bori da se novinari ne zapošljavaju na fiktivne ugovore.


DFC organizuje radionicu sa namjerom da se osnaži i poveća medijska pismenost mladih ljudi – Mladi Nikšića\nDFC organizuje radionicu sa namjerom da se osnaži i poveća medijska pismenost mladih ljudi\nDigitalni forenzički centar (DFC) je osnovan 2018. godine sa ciljem da ojača civilno društvo i medijski sektor, te da ih pripremi da reaguju na konkretne probleme kakvi su lažne vijesti, dezinformacije i misinformacije, koji teže destabilizaciji politike regiona.\nUzimajući u obzir činjenicu da u kreiranju političkog, društvenog i kulturnog ambijenta Crne Gore snažan uticaj imaju mediji koji plasiraju dezinformacije u sve većem obimu, DFC će početkom avgusta, u zgradi Skupštine Glavnog grada, organizovati još jednu u nizu radionica sa namjerom da se osnaži kritičko razmišljanje i poveća medijska pismenost mladih ljudi.\nPolaznici će za stečena znanja i vještine na kraju radionice dobiti sertifikate, a oni najaktivniji biće nagrađeni pozivnicom za prisustvo na 2BS (To Be Secure) forumu, vodećem međunarodnom, političko-bezbjednosnom forumu, koji okuplja veliki broj poznatih akademika i stručnjaka, kao i visokih zvaničnika iz JIE i transatlantske oblasti.\nDodatno, u saradnji sa Studentskim sportskim savezom Crne Gore, obezbijedili smo za sve polaznike radionice i turu pod nazivom “Upoznaj Crnu Goru”, čija će realizacija biti u septembru.\nSvi zainteresovani za ovu radionicu se mogu prijaviti putem linka gdje mogu izabrati jedan od ponuđena 2 termina, a prijavljenim kandidatima će agenda blagovremeno biti poslata.\nLink možete pronaći u opisu profila @dfcmne\nNa današnji dan – Ernest Bloh\nRelativno povolјan uticaj biometeoroloških prilika\nDanas nastavak jesenjeg sajma knjiga “Anderva book”\nVicešampion upisao prvu pobjedu u novoj sezoni


Darmanović je dosadašnju saradnju dviju država, istakavši visok stepen razumijevanja kada su u pitanju međunarodna i regionalna pitanja.\nOsvrnuvši se na aktuelnu situaciju u svijetu izazvanu pandemijom virusa COVID-19, zahvalio je na značajnoj pomoći koju su UAE poslali Crnoj Gori.\nIzrazio je nadu da će Crna Gora, kao prva država u Evropi bez virusa korona privući, veliki broj turista iz Ujedinjenih Arapskih Emirata.\nAlšhamsi je zahvalila Darmanoviću na gostoprimstvu, saglasivši se da dvije države imaju intenzivnu saradnju na svim poljima.\nImajući u vidu izazove sa kojima se svijet suočio tokom pandemije, ambasadorka Alšhamsi je posebno ukazala na važnost saradnje u oblasti poljoprivrede i bezbjednosti hrane.


Foto: U Žepču održan okrugli sto na temu "Nasilje u porodici" - Zepce.Ba - Gradski informativni portal Žepča\nŽepče :\tFoto: U Žepču održan okrugli sto na temu "Nasilje u porodici"\nSinoć je u sali Općinskog vijeća Žepče uz prisustvo 20-tak posjetilaca održan okrugli sto na temu "Nasilje u porodici". Uvodnu riječ imala je Vildana Stanišić, predsjednica FOŽ-a OO SDP Žepče, koja je ukratko pozdravila prisutne i predstavila temu razgovora.\nNakon toga, riječ je dala Ševali Muslić, uglednoj socijalnoj radnici sa velikim radnim iskustvom koja je na najbolji mogući način prezentovala ovu temu.\nPoslije prezentovanja teme, prisutnima se obratio i načelnik Policijske uprave Žepče, Vladimir Jozinović, koji je na početku svog izlaganja ovu temu istakao kao veoma pozitivnu i predložio da se i češće organizuju okrugli stolovi sa ovakvim i sličnim temama. Jozinović je istakao da je u toku 2015. godine na teritoriji naše općine prijavljeno 9 slučajeva fizičkog nasilja i da PU Žepče ima dobru saradnju sa JU Cenata za socijalni rad Žepče.\nImali smo priliku da čujemo i priču jedne žrtve porodičnog nasilja čije ime iz opravdanih razloga nećemo javno da pominjemo. Samo ćemo napomenuti da je pomenuta gospođa od načelnika PU Žepče dobila upustva kako da pravnim putem riješi svoje probleme.\nPošto su svi koji su se javili za riječ iznijeli svoje mišljenje o pomenutoj temi, prešlo se u neformalni razgovor i druženje uz tople napitke, nakon čega se predsjednica Stanišić još jednom zahvalila svim prisutnim, posebno onima koji su uzeli učešća u ovoj temi.\nViše iz kategorije: « Održana deveta sjednica LEF-a općine Žepče\tU Žepču postavljeni mobilni radari - kamere »


„Nova EU“: Osovina Pariz-Berlin skuplja krhotine sa poda - 26.11.2019, Sputnik Srbija\nNacrt dvogodišnje „Konferencije o budućnosti Evrope“ zajednički su sastavili Pariz i Berlin, a cilj je jačanje jedinstva i suvereniteta Evropske unije (EU). Treba... 26.11.2019, Sputnik Srbija\n21:45 26.11.2019 (Osveženo: 22:00 26.11.2019)\n© AP Photo / Martin MeissnerAngela Merkel i Emanuel Makron\nPrema rečima našeg sagovornika, obe zemlje shvatile su da je sadašnja situacija neodrživa i da među njima postoje ozbiljne razlike.\nKoliko su odnosi između Francuske i Nemačke u poslednje vreme zategnuti, možda najbolje govori pisanje „Njujork tajmsa“, koji je nezvanično preneo reči nemačke kancelarke Angele Merkel sa proslave 30 godina od pada Berlinskog zida. Ona je tada francuskom predsedniku Emanuelu Makronu navodno rekla da joj se smučilo da skuplja krhotine koje ostaju nakon Makronovih govora.\nKakva će biti nova EU\nDogovor o „Konferenciji o budućnosti Evrope“ Gujaničić vidi kao „pismo o namerama“, kako bi se stvari poboljšale, kako sa formalne, tako i sa suštinske strane.\n„Da se pojasni način donošenja odluka u EU, kako bi se učinila efikasnijom i modernijom, s jedne strane, a s druge strane — da se poveća i njen kredibilitet, pre svega politički kredibilitet i da se ostvari, ako ne suštinski, a ono barem neki privid jedinstva. U tom smislu mislim da se radi samo o nekoj vrsti pisma o namerama, o iskazivanju želje da se dogovore“, objašnjava on.\nEmanuel Makron ne samo da je stopirao makedonsku i albansku kandidaturu za članstvo u EU, već je dao i nekoliko oštrih kritičkih izjava na račun NATO. Kao inteligentan političar, on je video svo nejedinstvo unutar Severnoatlantske alijanse, međutim, prema Gujaničićevim rečima, teško nalazi saveznike za svoje ideje i namere unutar Evrope. Nemačka mu se prva suprotstavila.\n„On će čekati da raščisti situaciju sa svojim nemačkim partnerom. Angela Merkel je na vlasti još godinu, godinu i po dana i teško mi je da zamislim da za vreme njenog mandata može da ostvari konsenzus i da se stvari pokrenu u tom periodu, bez obzira na neke formalne namere i deklaracije o namerama. Dakle, on je svestan potrebe da se stvari menjaju, kako u EU, tako i u NATO, s tim što je svestan da mu je moć relativno veća u okviru EU, ali mislim da mu je za sada najveći problem što ima mali broj saveznika koji bi ga pratili u tom smislu“, smatra Gujaničić.\nSuštinska reforma u Briselu\nPosledica koju će francusko-nemački dogovor izazvati jeste, prema mišljenju našeg sagovornika, postavljanje pitanja suštinske reforme EU na dnevni red svih članica.\n„Bez obzira na to, dugačak je put do ozbiljnih reformi i do međusobnog dogovora i konsenzusa. Da bi EU postala efikasnija i racionalnija, neophodno je da na lakši način donosi odluke, morao bi da se pita manji broj država, a ne svih dvadeset sedam. Tako da je to neka vrsta kvadrature kruga koju će morati da reše u institucionalnom i funkcionalnom smislu“, tvrdi Gujaničić.\nKonferencija bi trebala da razmotri sva pitanja koja bi „usmerila budućnost Evrope u pravcu većeg jedinstva i suvereniteta“, kao što su uloga EU u svetu, bezbednost, susedstvo, digitalizacija, model socijalne tržišne ekonomije, klimatske promene, migracije, borba protiv nejednakosti, vladavina prava i evropske vrednosti, navodi „Politiko“.\nOva nemačko-francuska inicijativa trebala bi da se sastoji od dve faze — u prvoj bi fokus bio na demokratskom funkcionisanju EU, dok bi druga preispitala prioritete evropske politike.


Netflix je poskupeo, opet\nFali para za 150.000 filmova godišnje\nPosted sreda 16 01 2019 16:19:04\nNetflix je u svojoj premudrosti odlučio da još jednom podigne cenu pretplate, ali u SAD, ako ništa drugo.\nCNBC javlja da je "bazni" Netflixov SD paket poskupeo sa 8 na 9 dolara mesečno, a da je HD paket skočio sa 11 na vrtoglavih 13 dolara. Slična katastrofa zadesila je i premium 4K paket za koji će morati da se odvoji 16 umesto dosadašnjih 14 dolara.\nNo, ovo poskupljenje zbilja je najveće u istoriji streaming servisa, jer iznosi od 13 do 18 procenata povećanja iznosa za pretplatu. Do sada je cena menjana četiri puta, od lansiranja servisa 2007. godine do danas. Poskupljenje se kod novih korisnika stavlja na snagu odmah, dok će stari korisnici biti "adaptirani" u par narednih meseci.\nSa poskupljenjem dolazi i neizostavni skok vrednosti akcija kompanije na berzi, što nije bog zna šta specijalno s obzirom na činjenicu da su se akcije Netflixa uvek držale odlično, te da je kompanija "zicer" za investitore.\nŠto se ostatka sveta tiče, samo će neke zemlje Latinske Amerike i Karipskog mora ovo poskupljenje zahvatiti, dok velika internacionalna tržišta poput Meksika ili Brazila ostaju nedirnuta.\nRazlog poskupljenja su, naravno, nezaustavljivo rastući apetiti Netflixa koji je u toku protekle godine nadmašio svaki važniji studio Hollywooda sa troškovima, a čak je kupio i sopstveno studijsko postrojenje.\nVeliki uspeh streaming giganta će ipak morati da se opravda kvalitetnim sadržajima, a ne sumanutim kvantitetom, jer konkurencija uveliko divlja, a predvodi je Disney+ koji će startovati ove godine.


MEI - Aktuelnosti - J. Joksimović sa direktorima 16 Regionalnih razvojnih agencija: Strateška saradnja za održivi regionalni razvoj\nJoksimović je istakla da proces evropskih integracija zapravo predstavlja proces koji doprinosi realizaciji razvojnih ciljeva i prioriteta Republike Srbije na nacionalnom, regionalnom i lokalnom nivou.\nPredstavnici RRA izrazili su posebno zadovoljstvo činjenicom što je po prvi put jedan ministar Vlade Srbije, Jadranka Joksimović, prepoznala značaj i ulogu Regionalnih razvojnih agencija. Ministarstvo za evropske integracije je krajem 2017. godine potpisalo ugovore o saradnji sa svim Regionalnim razvojnim agencijama, na osnovu kojih će aktivno učestvovati u podizanju vidljivosti razvojnih fondova EU i benefitima koje iz njih proističu, a namenjene su lokalu.\nTakođe, predstavnici regionalnih razvojnih agencija su izrazili zahvalnost na podršci koju Ministarstvo za evropske integracije pruža lokalnim samoupravama kroz različite instrumente podrške i pružili podršku naporima koje Ministarstvo preduzima u cilju uspostavljanja sistema za upravljanje razvojnim fondovima Evropske unije. S tim u vezi, dogovoreni su konkretni modaliteti saradnje u narednom periodu kako bi se osiguralo učešće lokalnih samouprava u ključnim aktivnostima koje preduzima Ministarstvo za evropske integracije.\nMinistarstvo za evropske integracije predstavlja instituciju odgovornu za uspostavljanje i razvoj sistema za korišćenje strukturnih i kohezionih fondova EU, a imajući u vidu da se najveći deo sredstava iz fondova EU odnosi upravo na lokalnu samoupravu, poseban prioritet pridaje saradnji sa mrežom akreditovanih Regionalnih razvojnih agencija.\nMinistar Joksimović naglasila je da je cilj da se kapaciteti lokalnih samouprava osposobe za privlačenje dostupnih međunarodnih sredstava, čime bi se smanjili zahtevi prema budžetu - posebno imajući u vidu da se radi o velikim sredstvima koja će se - kako se budemo približavali članstvu u EU, uvećavati.\nNa sastanku je postignuta saglasnost da bi već sada trebalo preduzeti aktivnosti koje su usmerene na uspostavljanje sistema za efikasno planiranje i upravljanje programima koji se finansiraju iz fondova EU.\nS tim u vezi, Ministarstvo je uključilo predstavnike RRA u radne grupe za pripremu velikih infrastrukturnih projekata, projekata programa prekogranične saradnje, kao i u aktivnosti pružanja seta usluga koje se odnose na određena pregovaračka poglavlja koja su važna za proces evropskih integracija.\nImajući u vidu činjenicu da je ministar Joksimović i Nacionalni IPA koordinator i kordinator sveukupne razvojne pomoći, predstavnici RRA prepoznali su Ministarstvo kao krovnu instituciju koja bi koordinirala politiku RRA, i na taj način doprinela osiguranju dugoročne saradnje i kontinuiteta u oblasti održivog razvoja.


Preko servisa CarGo Batler dostupan i restoran Ambar\nBeta 24. decembra 2020. 09:25\nCarGo Batler saopštio je danas da je restoran „Ambar“, prvi moderni, internacionalni lanac restorana balkanske kuhinje, od nedavno dostupan i preko tog servisa za dostavu hrane.\nNa tri lokacije, u Beogradu, Vašingtonu i Klarendonu, „Ambar“ kombinuje tradiciju i balkansko nasledje sa modernim dodacima, a svi korsnici CarGo Batlera u Beogradu moći će da dobiju parče tog jedinstvenog pristupa balkanskoj kuhinji, dok će korisnici banka Inteza kartica dobiti i 50 odsto popusta na ceo meni, navedeno je u saopštenju.\n„Restorani ‘Ambar’ su zaista postigli ‘koncept bez granica’ na dva kontinenta, uzimajući najbolje iz SAD i sa Balkana. Naša kuhinja osvojila je srca i apetite američke javnosti, a srpska sarma je prešla 7.609 kilometara od Beograda do Vašingtona. ‘Ambar’ je na taj način kao medjunarodni brend pomogao da se donekle izmeni višedecenijski nepovoljan prizvuk Balkana“, rekao je direktor CarGo Technologies Vuk Guberinić.\n„Ambar“ na Kapitol hilu je prvi moderni, internacionalni restoran balkanske kuhinje osnovan u Vašingtonu 2013. godine, koji je proglašen i za restoran broj 1 na „Trip Advisoru“ u celom Vašingtonu i to mesto zadržava više od godinu dana.\nPored toga, dobio je vrhunski pečat od Mišlenovog vodiča, koji je ovaj restoran predstavio kao „mesto koje treba da posetite sa velikim apetitom“.\nStreet Guy Hospitality grupa, kojoj pripada i „Ambar“, zapošljava više od 400 ljudi na dva kontinenta.


Vesti online / Vesti / Svet / Turska ofanziva: Vojska "neutralisala" 108 kurdskih boraca\nTurske oružane snage saopštile su da je 108 kurdskih boraca "neutralisano" u operacijama, koje su bile usmerene ka jugoistoku Turske i severnom Iraku u proteklih nedelju dana.\nKako objašnjava Rojters, turska vojska je termin "neutralisati" upotrebila kako bi označila pripadnike opozicionih snaga koji su ubijeni, ranjeni ili zarobljeni.\nVojska navodi da je "neutralisala" 31 pripadnika zabranjene Radničke partije Kurdistana u jugoistočnim provincijama Tundželi, Mardin, Dijarbakir i Sirnak.\nVojska navodi da je 77 militanata "neutralisano" u prekograničnim operacijama, prenosi Rojters.\nTurska vojska u subotu je saopštila da je neutralisala šest militanata u vazdušnim udarima, čija je meta bila severni irački region Hakurk.\nTurska redovno vrši vazdušne napade na mete Radničke partije Kurdistana na severu Iraka, podseća Rojters.\nSVET Turska preti Kurdima: Povucite se ili ćete biti meta


Izložba o Tolstoju i Dostojevskom u Narodnoj biblioteci “Filip Višnjić”: O književnim vezama Srba i Rusa - Glas Srpske\nLj. A. 25.11.2021 08:23\nBIJELjINA - Izložba “Tolstoj i Dostojevski u srpskoj kulturi” otvorena je do 2. decembra u Narodnoj biblioteci “Filip Višnjić” u Bijeljini.\nPovodom 200 godina od rođenja Fjodora Mihailoviča Dostojevskog Biblioteka grada Beograda pripremila je izložbu koja je obišla brojne gradove u Srbiji, regionu i Republici Srpskoj. Postavku je pripremila Nataša Bulatović, bibliotekar Biblioteke grada Beograda.\n- Željeli smo da prikažemo bliske veze koje su Srbi ostvarivali sa Rusijom. Srbi su budno pratili ono što su objavljivala ova dva književnika, ali i to kako je kritika reagovala na njih u Rusiji. Godinu ili dve posle toga prevodili su njihova dela, objavljivali članke i prikaze o njima - kazala je Bulatovićeva.\nIzložba u bijeljinskoj Biblioteci posjeduje 30 plakata u digitalnoj štampi, 15 je posvećeno Dostojevskom, a 15 Tolstoju. Cilj je da se istraži prevodilačka i književna djelatnost, kao i uticaji koje su oba pisca ostvarila na srpske književnike.\nDirektorica Biblioteke grada Beograda Jasmina Ninkov istakla je da je ova postavka obišla veliki broj gradova u Srbiji, ali i u regionu.\n- Drago mi je da u Bijeljini, u saradnji sa gradskom Bibliotekom “Filip Višnjić”, otvaramo izložbu, tako da će i stanovnici ovog grada moći da se upoznaju sa životom Dostojevskog - rekla je Ninkov i dodala da je ova postavka povod za jačanje odnosa bijeljinske i beogradske biblioteke koje će uskoro potpisati i sporazum o saradnji.\nKako je istakla, u planu je i potpisivanje sporazuma sa bibliotekom iz Bijeljine kako bi još više i snažnije sarađivali.


Zakonita odluka o proglašenju vanrednog stanja - NTV Arena\n“Nastala epidemiološka situacija je, bez dileme, dovela do visokog stepena ugroženosti zdravlja i života građana, što samo po sebi predstavlja ugrožavanje bezbjednosti. Donošenje pomenute odluke uslovljeno je i činjenicom da su novonastale okolnosti, zbog postojećeg zdravstvenog rizika, onemogućile sazivanje i održavanje sjednica Narodne skupštine”, navodi se u saopštenju.\n“Zbog toga je po našoj ocjeni osporena odluka u cjelosti saglasna Ustavu Srpske, te je u funkciji zaštite Ustavom zaštićenih vrijednosti“, konstatuje se u saopštenju.\n“Neustavnost ove odredbe pravilnika, kojeg je donio ministar finansija u Vladi Republike Srpske, kojom je priređivačima igara na sreću propisano plaćanje troškova obezbjeđivanja računarskog sistema, Ustavni sud je utvrdio s obzirom na to da ministar nije imao ovlaštenje da propiše ove troškove. Naime, budući da nijedna odredba Zakona o igrama na sreću priređivačima igara na sreću ne propisuje obavezu plaćanja navedenih troškova, Ustavni sud je ocijenio da je ministar donošenjem osporene norme prekoračio granice ovlaštenja koja su mu data zakonom, čime je došlo do povrede ustavnog načela zakonitosti“, saopšteno je iz ovog suda.\nTags: rs, ustavni sud, vanredno stanje, zemlja\nTri lica izvršila 12 teških krađa u Janji\nPetrović: Napad na službenike je napad i na Gradsku upravu /VIDEO/


BERNIJEVO 'BESPLATNO ZDRAVSTVO ZA SVE' UNIJELO NERVOZU! Zbog čega se Trampov izborni štab plaši korona virusa?! - GlobalCir\nBERNIJEVO ‘BESPLATNO ZDRAVSTVO ZA SVE’ UNIJELO NERVOZU! Zbog čega se Trampov izborni štab plaši korona virusa?!\nAmerički predsjednik Donald Tramp ima mnogo toga da kaže na sve teme, ali evidentno je da se vrlo oprezno izjašnjava o širenju smrtonosnog tipa korona virusa u svijetu.\nSaradnici kažu da Trampov oprezan pristup temi korona virusa predstavlja dio njegove političke strategije da bi se izbjeglo uznemirenje na berzi ili eventualno optuživanje Kine da ne upravlja dovoljno dobro situacijom, u jeku trgovinskih pregovora sa tom zemljom, ali iza svega se može kriti i mnogo značajniji razlog za samog predsjednika SAD-a, a to su izbori.\nIpak, visoki dužnosnik Bijele kuće optužio je u petak američke medije da pojačano objavljuju negativna izvješća o korona virusu kako bi nanijeli štetu predsjedniku Donaldu Trampu. “Razlog zbog kojeg danas ta tema privlači toliko pažnje je zbog toga da se našteti predsjedniku, to je jedini razlog”, rekao je šef osoblja Bijele kuće Mick Mulvaney na konzervativnom političkom forumu. Kako bi se stabiliziralo tržište dionica, savjetovao je ljudima da “ne gledaju televiziju sljedeća 24 sata”.\nMulvaney je ranije već osudio medije zbog negativnog pisanja o predsjedniku tokom istrage o njegovu opozivu i suđenja. Šef osoblja Bijele kuće i direktor Ureda za upravljanje i proračun također je rekao kako postoji mogućnost poremećaja u prometu i radu škola. Bijela kuća je pod pritiskom opozicionih demokrata oko upravljanja krizom s korona virusom, uključujući i pripremljenost na nju te ranije planirano smanjenje proračuna za zdravstvo.\nUpravo bi ovo posljednje mogao biti osnovni razlog Trampove opreznosti, ali i nervoze članova Trampove predsjedničke kampanje ili rukovodstva demokrata, budući da se kao glavni potencijalni protukandidat Trampu na predsjedničkim izborima u novembru ove godine nametnuo demokratski socijalista Bernie Sanders, koji obećava besplatnu medicinsku njegu za sve stanovnike SAD-a i borbu protiv farmaceutskih lobija, koji koriste javni novac , dakle, novac poreznih obveznika za istraživanja i stvaranje novih lijekova, ali ih onda ponovo građanima skupo prodaju i bilježe višestruke profite koje pospremaju na privatne račune.\nTakvi lobiji trljaju ruke i najavljuju testiranja vakcine protiv korona virusa, koja sigurno neće biti besplatna, ukoliko Tramp ostane na čelu Bijele kuće. Sve veća panika i strah od pandemije globalnih razmjera, vjerovatno će utjecati i na birače kada budu birali novog američkog predsjednika, jer to nije izbor samo između dvije osobe, već između dvije dijametralno različite politike, odnosno, između politike koja obećava da će bezuslovno ponuditi njima i njihovoj djeci besplatno obrazovanje i medicinsku zaštitu, i one koja će im ta ljudska prava skupo naplatiti.\nERDOGAN RAZGOVARAO SA TRAMPOM: Tramp potvrdio podršku naporima Turske da se smiri situacija i izbjegne humanitarna katastrofa!


Havarisani Fiat Punto, 2002. godište, Beograd - Otkupautomobila.rs\nHavarisani Fiat Punto, 2002. godište, Beograd\nFiat Punto je mali gradski automobil koji se proizvodio od 1993. do 2018. godine. Fiat je italijanska marka automobila, ali se Punto po licenci proizvodio i u Srbiji, odnosno u Zastavi, kao Zastava 10. Izuzetno je popularan u našoj zemlji, pre svega zbog svoje ekonomičnosti.\nPojaljuje se u tri generacije, od kojih se prva generacija proizvodila do 1999., druga do 2005., a treća pod nazivom ‘’Grande Punto’’ do 2018. godine. U Srbiji se proizvodila druga generacija u periodu od 2005. do 2013. i to po redizajnu iz 2003. godine.\nVlasnik Fiat Punta nas je kontaktirao radi prodaje svog automobila, koji je bio havarisan sa zadnje strane. Kompetan zadnji deo bio je prilično oštećen, uključujući zadnja vrata, farove i branik, pa smo se dogovorili da dođemo kod vlasnika da procenimo vrednost vozila.\nKilometraža: 244.414 km\nVlasnik nas je kontaktirao radi prodaje svog havarisanog Fiat Punta, jer je procenio da mu se ne isplati popravka oštećenog zadnjeg dela automobila. Prodavac je znao da mi otkupljujemo sva vozila, bez obzira na stanje u kome se nalaze, što mu je značajno olakšalo donošenje odluke.\nS obzirom da automobil nije bio u voznom stanju, mi smo posetili vlasnika da bi obavili procenu vrednosti. Nakon pregleda vozila, pored havarisanog zadnjeg dela, ustanovili smo nekoliko sitnih kvarova, pa smo prodavcu ponudili cenu od 400 evra.\nVlasnik se složio sa našom ponudom, pa smo sklopili dogovor i isplatili mu novac. S obzirom na to da u slučajevima otkupa havarisanog vozila, vršimo besplatno šlepovanje, i ovaj put smo sopstvenom šlep službom odneli otkupljen automobil. Time je još jedan proces otkupa automobila uspešno zaključen.\nVršimo otkup polovnjaka svih ostalih vrsta vozila brzo i efikasno, na osnovu realne i besplatne procene vrednosti.\nUkoliko razmišljate o prodaji svog automobila, budite slobodni da nas kontaktirate, bez obzira na stanje vašeg automobila.


SEDMA PO REDU MANIFESTACIJA „DANI JEGRIČKE“ - JVP "Vode Vojvodine" Novi Sad\nSEDMA PO REDU MANIFESTACIJA „DANI JEGRIČKE“\nI ove godine, JVP „Vode Vojvodine“ u saradnji sa opštinama Temerin, Žabalj i Vrbas, uspešno sprovodi manifestaciju „Dani Jegričke“. Cilj manifestacije je podizanje ekološke svesti dece predškolskog i osnovnoškolskog uzrasta i edukacija lokalnog stanovništva o značaju zaštite ovog zaštićenog područja.\nOva, sada već tradicionalna manifestacija, okupila je nekoliko stotina dece koja su učestvovala u ekološkim radionicama, akciji čišćenja priobalja Jegričke, takmičila se u rekreativnom ribolovu i drugim aktivnostima.\nNakon uspešno sprovedenog konkursa likovnih i literarnih radova koji je raspisan u februaru mesecu ove godine, deca su svojim angažovanjem dala doprinos i ukazala na važnost očuvanja prirode. Tako je proteklog vikenda upriličena izložba najboljih likovnih i proglašenje najuspešnijih literarnih radova na temu „Park prirode Jegrička“ na nekoliko lokacija. JVP „Vode Vojvodine“, i ovog puta, obezbedilo je nagrade i priznanja za najuspešnije radove.\nZaključno sa 6. junom, kada će se obeležiti Međunarodni dan zaštite životne sredine na Info centru Jegrička, biće završena sedma po redu manifestacija „Dani Jegričke“.\nZaštićeno prirodno dobro „Jegrička“, zbog svojih prirodnih vrednosti i osobenosti, proglašeno je parkom prirode 2005. godine, a upravljač je JVP „Vode Vojvodine“.


Air Serbia ostvarila najbolji rezultat od izbijanja pandemije - Aviatica\nSve veći broj putnika, pojačavanje linija i nova partnerstva, obeležili su poslovanje Air Serbije u poslednjih mesec dana.\nDatum / Date: 13.07.2021.\nAir Serbia je u junu prevezla 170.413 putnika što je najveći mesečni broj putnika još od decembra 2019.\nSrpski nacionalni avio prevoznik je u junu povećao svoj tržišni udeo na Aerodromu Nikola Tesla prevezavši 54,1 odsto putnika koji su tog meseca koristili aerodrom u Beogradu. Junski rezultat predstavlja povećanje za 68 odsto u odnosu na maj.\nOd 38 destinacija do kojih je Air Serbia letela tokom juna, najpopularnije su bile Tivat, Podgorica, Pariz, Moskva, Cirih i Njujork.\n“Rezultat koji smo ostvarili u junu predstavlja posledicu strateškog planiranja, efikasnog prepoznavanja poslovnih prilika i brzog reagovanja na promene na tržištu. Drago nam je što se situacija polako razvija u pozitivnom smeru i što je tražnja za avio-prevozom u konstantnom porastu. Kao regionalni lider, ostajemo posvećeni intenziviranju obima saobraćaja gde god je to moguće, kako bismo nastavili da obezbeđujemo snažnu povezanost između gradova u regionu, Evropi, ali i celom svetu”, izjavio je Jirži Marek, direktor komercijale i strategije u Air Serbiji.\nPovećava se broj letova\nZbog pojačane tražnje Air Serbia će u periodu od 13. jula do 29. septembra povećati broj letova do Amsterdama, Stokholma, Osla i Beča.\nDodavanjem jednog nedeljnog leta utorkom, broj letova do Osla će se u periodu od 13. jula do 17. avgusta kretati i do četiri nedeljno. Uz najavljene izmene, putnicima će na raspolaganju biti 1.728 dodatnih sedišta na letovima do norveške prestonice – destinacije koja je veoma brzo nakon uvođenja u julu 2020. godine, uprkos pandemiji, postala jedna od najpopularnijih u mreži Air Serbije.\nUvođenjem 12 povratnih letova do Amsterdama u periodu od 14. jula do 29. septembra, Air Serbia će putnicima ponuditi 3.456 dodatnih sedišta na toj ruti. Uz planirano intenziviranje saobraćaja, srpski nacionalni avio-prevoznik će obavljati i do šest nedeljnih letova do glavnog grada Holandije.\nNa liniji između Beograda i Stokholma uvedeno je šest dodatnih povratnih letova u periodu od 15. jula do 19. avgusta, čime je obezbeđeno dodatnih 1.728 sedišta. U navedenom periodu Air Serbia će ka glavnom i najvećem gradu Švedske saobraćati i do četiri puta nedeljno.\nU periodu od 17. jula do 25. septembra, uvođenjem 11 dodatnih letova, odnosno 3.168 dodatnih sedišta, Air Serbia će do Beča saobraćati i do sedam puta nedeljno.\nProširena kod-šer saradnja sa Turkish Airlines-om\nAir Serbia, srpski nacionalni avio-prevoznik i Turkiš erlajnz, nacionalna avio-kompanija Turske, proširili su postojeći kod-šer ugovor, postavljanjem oznake za let (marketing koda) na dodatne destinacije u okviru saobraćajnih mreža partnera.\nDva avio-prevoznika trenutno imaju sopstvenu oznaku za let na letovima drugog partnera na relaciji Beograd-Istanbul. Unapređenjem partnerstva, Air Serbia će svoj marketing kod postaviti na letove Turkiš erlajnza za Odesu, Kijev, Kairo, Aman i Tel Aviv preko Istanbula, kao i na lokalne letove ka destinacijama u Turskoj, kao što su Izmir, Antalija, Bodrum, Ankara, Gazipaša, Adana, Dalaman, Gaziantep, Kajseri, Konija i Trabzon. Turkish Airlines će svoj marketing kod dodati na letove Air Serbije za Banjaluku i Tivat preko Beograda.\nAerodrom BeogradAir Serbiakod-šerpandemijarezultatiTurkish Airlines


Agencija ZEDA: Završen trening Solidworks - zenicainfo.ba\nNaslovnica Aktuelno Agencija ZEDA: Završen trening Solidworks\nAgencija ZEDA: Završen trening Solidworks\nAgencija ZEDA organizovala je trening iz Solidworksa u okviru projekta Innovanet koji se realizuje preko granične saradnje Hrvatska – Bosna i Hercegovina – Crna Gora i traje 24 mjeseca.\nTrening iz Solidworksa održan je ove sedmice sa početkom od 18. januara i završen je danas, a namijenjen je partnerima u projektu i korisnicima u projektu\n„Obuka ima za cilj da obuči partnersko osoblje i korisnike projekta da sutra budu treneri koji će davati obuke nezaposlenim licima, studentima i učenicima koji su krajnji korisnici rezultata projekta“ kazala je za naš portal Aida Pašalić-Uzunović, projekt menadžerica u Agenciji ZEDA.\nObuku koju je realizovala Agencija ZEDA prošlo je 10 učesnika, a predavač je bio profesor sa zeničkog fakulteta, Ernad Bešlagić.\n„Partneri u projektu su Tehnopolis iz Nikšića, Crna Gora, Industrijski park Nova Gradiška iz Nove Gradiške, Hrvatska, Grad Gradiška iz Bosne i Hercegovine i kao vodeći partner je Agencija ZEDA“ navodi Pašalić-Uzunović.\nCilj ovog projekta je povećanje konkurentnosti malih i srednjih preduzeća u regiji stvaranjem povoljnog poslovnog okruženja, razvojem infrastrukture za podršku poslovanju i poboljšanje stepena znanja sadašnjih i budućoh preduzetnika, studenata i zaposlenih. (A.K.)\nPrethodni članakZeleni polumjesec-Donacija za porodicu Patković kod Viteza\nNaredni članakGrad Zenica nastavlja podržavati rad Udruženja i Servis centra “Dlan”


Ponedeljak, 25. septembar 2006.\nSedmo vanredno zasedanje Narodne skupštine republike Srbije u 2006.godini\nPredsednik Narodne skupštine Republike Srbije Predrag Marković sazvao je, na zahtev Vlade, Sedmo vanredno zasedanje Narodne skupštine Republike Srbije za ponedeljak, 25. septembar 2006. godine, sa početkom u 12 časova.\n54. sednica Odbora za finansije\nOdbor za finansije Narodne skupštine Republike Srbije je, na sednici održanoj 25. septembra 2006. godine, u načelu i u pojedinostima razmotrio predloge zakona o izmenama i dopunama Zakona o budžetskom sistemu i Zakona o budžetu Republike Srbije za 2006. godinu.\n47. Sednica odbora za poljoprivredu\nOdbor Narodne skupštine Republike Srbije za poljoprivredu održao je 25. septembra sednicu, kojoj je predsedavao zamenik predsednika Dragan Rafailović.\nPetak, 22. septembar 2006.\nPredsednik Narodne skupštine na proslavi 160 godina od osnivanja Vrhovnog suda Srbije\nNa poziv predsednice Vrhovnog suda Srbije Vide Petrović-Škero, predsednik Narodne skupštine Republike Srbije Predrag Marković prisustvovao je obeležavanju 160 godina od osnivanja ove institucije.\nDrugi seminar o unapređenju rada skupštinskih odbora\nU okviru projekta Programa za razvoj Ujedinjenih nacija (UNDP), namenjenog jačanju kapaciteta odabranih skupštinskih odbora, Beogradski fond za političku izuzetnost, organizovao je drugi seminar posvećen unapređenju rada pet resornih odbora Narodne skupštine Republike Srbije, koji se bave pitanjima smanjenja siromaštva u Srbiji.\nSazvano sedmo vanredno zasedanje Narodne skupštine Republike Srbije u 2006.godini\nPredsednik Narodne skupštine Republike Srbije Predrag Marković sazvao je, na Zahtev Vlade, Sedmo vanredno zasedanje Narodne skupštine Republike Srbije u 2006. godini, za ponedeljak, 25. septembar, sa početkom u 12 časova.\nRazgovor o potrebi jačanja administrativnog i stručnog potencijala za poslove evropskih integracija\nPredsednice odbora Narodne skupštine Republike Srbije za evropske integracije i spoljne poslove Suzana Grubješić i Gordana Čomić razgovarale su danas u Domu Narodne skupštine sa članovima delegacije Evropskog parlamenta, koji borave u dvodnevnoj radnoj poseti Srbiji.\nČetvrtak, 21. septembar 2006.\nProgram parlamentarne saradnje EU parlamenta i NSRS u cilju unapređenja rada zaposlenih nacionalnog parlamenta\nU dvodnevnoj radnoj poseti Narodnoj skupštini Republike Srbije boravi delegacija Evropskog parlamenta u kojoj su načelnik Direktorata za saradnju sa nacionalnim parlamentima Alen Baro i njegova saradnica Estel Karle de Luazi, zadužena za odnose sa zemljama istočne Evrope.


Italijanski ministar: Rusija ne treba da bude izolovana - Sputnjik Srbija\n12:56 10 April 2020\nItalijanski ministar: Rusija ne treba da bude izolovana\n16:50 11.04.2017 (osveženo 16:54 11.04.2017) Preuzmite kraći link\nRusija treba da bude uključena u rešavanje sirijskog sukoba, izjavio je šef italijanske diplomatije Anđelino Alfano nakon sastanka o Siriji na marginama samita G7, koji se održava u italijanskom gradu Luki.\n„Rusija ne bi trebalo da bude izolovana… Naprotiv, Moskva treba da bude što je moguće više uključena u proces političke tranzicije u Siriji“, istakao je Alfano.\nOn je dodao da su se učesnici sastanka složili da vojno rešenje sirijskog sukoba nije pravi put za izlazak iz krize, a jedini način njegovog razrešenja je politički proces.\nItalija je protiv automatskog produženja sankcija Rusiji u vezi sa Ukrajinom, izjavio je italijanski ministar spoljnih poslova na konferenciji za novinare posle sastanka šefova vlada G7.\n„Što se tiče postkrimskog pitanja, ukrajinskih pitanja, Italija se uvek protivi automatskom produženju sankcija, jer ih mi smatramo instrumentom koji ima drugi cilj — postizanje mira i stabilnosti u toj zemlji. U tom smislu, smatram da je stav ’sedmorke‘ veoma jasan i sastoji se u podršci već postojećim sankcijama“, rekao je on.\nsankcije Rusiji, G7, Andželino Alfano, Italija


15 računara donirano od strane lokalne samouprave srednjoj školi - Istočne VESTI\n15 računara donirano od strane lokalne samouprave srednjoj školi\nadminDec 03, 2018Društvo, Prosveta0\nLokalna samouprava donirala je petnaest računara za opremanje kabineta u kojim će biti organizovana multimedijska nastava i ta oprema će u bitnoj meri uticati na kvalitet nastave i obavljanje anstavnih aktivnosti iz oblasti informatičkog obrazovanja učenika tehničke škole.\n“Zahvalni smo predsedniku opštinskog saveta roditelja Zlatku Kalinoviću kao i Bojanu Božanoviću predsednika Saveta roditelja, Ovo je primer dobre prakse kako se poboljšavaju uslovi za školovanje đaka” – rekao je v.d direktor Zoran Nikolić .\nDirektorka osnovne škola Gordana Jovanović, istakla je značaj obezbeđivanja sredstava u iznosu od 3.300.000 dinara koje je lokalna samouprava izdvojila za osnovna sredstva i nameštaj, deo sportske opreme u fiskulturnoj sali kao i računarska oprema koji je potreban za kompletno renoviranu školu. Takođe, obezbeđena je kompjuterska oprema za renoviranje dve informatičke učionice. Ovu inicijativu podržao je i opštinski savet roditelja na čelu sa predstavnikom Zlatkom Kalinovićem.\n“Drago mi je što je ova akcija sprovedena i donacija je zaživela uz pomoć Privremenog organa Opštine Kladovo i zamenika predsednik Privremenog organa Opštine Kladovo Saše Nikolića”.\nPrethodni članakZavršeno uređenje romskog naselja Sledeći članakDnevni horoskop za ponedeljak 3. decembar


Ruski pilot se do poslednjeg daha junački borio: Krvožedni džihadisti su ga opkolili sa svih strana i napali, a onda je izvadio bombu! (VIDEO) | Web-Tribune.com\nHome / AKTUELNO / Ruski pilot se do poslednjeg daha junački borio: Krvožedni džihadisti su ga opkolili sa svih strana i napali, a onda je izvadio bombu! (VIDEO)\nRuski pilot se do poslednjeg daha junački borio: Krvožedni džihadisti su ga opkolili sa svih strana i napali, a onda je izvadio bombu! (VIDEO)\n4. februara 2018.\tAKTUELNO 1 Comment\nOtkriven je identitet ruskog pilota koga su u subotu ubili teroristi u Siriji, posle obaramnja njegovog aviona SU-25.\nPilot ruskog aviona Su-25, major Roman Nikolajevič Filipov, oboren je iznad Idliba, tačnije grada Sarakiba. On je preživeo pad letelice jer je uspeo da se katapultira, međutim pao je na teritoriju džihadista.\nFilipov se lavovski borio sa teroristima do smrti , jer nije hteo živ da im padne u ruke. Ovo dokazuje i njegov pištolj koji je pronađen sa praznim šaržerom. Na Fejsbuku se pojavila i informacija da je hrabri pilot ispalio 34 metka na džihadoste, a kada je shvatio da je opkoljen presudio je sebi raznevši se granatom, ne želevši da “postane plen bandita”\nVELIKA OPERACIJA U SIRIJI: Čiji sistem je oborio ruski Su-25 i ubio pilota..?\nDetaljne snimke rušenja aviona i scene borbe ruskog pilota možete videti na snimcima dole:\nUPOZORAVAMO DA SU SNIMCI UZNEMIRUJUĆEG SADRŽAJA\nPrevious Prilika iz snova za Srbe: Ove poslove u Nemačkoj plaćaju 3.000 evra mesečno, a ne mogu da nađu radnike\nNext Poverljivi izveštaj od četiri stranice uzdrmao Ameriku


Na novim satelitskim snimcima primećena je nedavna aktivnost u neprijavljenom postrojenju Severne Koreje, za koje istraživači sumnjaju da se koristi za izradu nuklearnih bojevih glava. Snimak kompanije Planet Labs analizirali su stručnjaci Instituta za međunarodne studije u Midlberiju, koji veruju da je objekat koji se nalazi u selu Volo-ri nedaleko od Pjongjanga povezan sa severnokorejskim nuklearnim programom i da je i dalje aktivan, prenosi SiEnEn.„Pogon ima sva obeležja severnokorejskog nuklearnog postrojenja kao što su bezbednosne mere, smeštajni kapaciteti, spomenici neobjavljenim posetama lidera i podzemni objekti. Pored toga, nalazi se uz fabrike flaširane vode koja nemaju nijednu od tih karakteristika”, kaže Džefri Luis, profesor na Institutu u Midlberiju, koji priprema\nKina bi bila srećna da, zajedno sa SAD i Rusijom, učestvuje u trilateralnim pregovorima o kontroli oružja, ali samo ako su SAD spremne da smanje svoj nuklearni arsenal na kineski nivo, izjavio je danas šef odeljenje za kontrolu oružja pri kineskom Ministarstvu spoljnih poslova Fu Čong. Vašington je u više navrata pozvao Kinu da se pridruži trilateralnim pregovorima o produženju Novog START-a, vodećeg ugovora o nuklearnom oružju između Rusije i SAD-a koji ističe u februaru 2021. godine, podseća Rojters. Kineski diplomata ponovio je, obraćajući se novinarima u Pekingu, da Kina nije zainteresovana da se pridruži pregovorima sa bivšim supersilama iz vremena Hladnog rata, imajući u vidu da je, kako je istakao, nuklearni arsenal SAD oko 20 puta veći od kineskog. „Mogu da vas uverim,\nOružje u Srbiji nikad nije bilo jeftinije, a upućeni kažu da je to posledica toga što se građani masovno odriču pušaka i pištolja jer nemaju novca, a ni živce, da se bore sa nametima, papirima i dozvolama koje je doneo novi zakon o oružju i municiji. Oni koji prodaju svoje puške i pištolje vode se logikom – bolje da uzmem bilo šta nego da oružje poklonim državi. Duško Ilić, iz Nacionalne asocijacije za oružje Srbije (NAOS) kaže za „Politiku” da u našoj zemlji trenutno ima nešto manje od 900.000 komada legalnog oružja koje je u vlasništvu oko 580.000 ljudi i da taj broj iz dana u dan pada jer je poslednjih godina „trend” da se građani odriču svog oružja zbog skupe preregistracije. „Sve je to posledica nameta koji su prema mom mišljenu neosnovani i protivzakoniti”, naglašava\n29.06.2020 u 19:12\nNosač raketa na nuklearni pogon vraća se ruskoj vojsci 2022.\nMOSKVA - Ruski brod nosač raketnih sistema na nuklearni pogon „Admiral Nahimov” biće popravljen i isporučen mornarici 2022. godine, izjavio je šef ruske Ujedinjene korporacije za brodogradnju Aleksej Rahmanov na konferenciji za novinare. „Planiramo da završimo s popravkama broda do 2022. godine. Nadam se da to ništa neće sprečiti”, rekao je Rahmanov na Dan brodograditelja koji se proslavlja u Rusija 29. juna, prenosi Tass. Šef ruske korporacije odbio je da precizira da li će brod biti naoružan hipersoničnim raketama Cirkon, prenosi Tanjug. Rahmanov je rekao da je prerogativ Ministarstva odbrane da odluči o tome, dok je zadatak Ujedinjene korporacije za brodogradnju da naoruža brod potrebnim sistemima za lansiranje.\n24.06.2020 u 15:21\nRusija spremna za novi sporazum s Turskom o S-400\nMOSKVA – Rusija je spremna da potpiše novi ugovor o isporuci Ankari raketnih sistema za vazdušnu odbranu S-400, ukoliko Turska izrazi takvu želju, izjavio je danas zamenik ruskog premijera Jurij Borisov. „Imaju takvu opciju i potpisaćemo sporazum, ukoliko izraze želju”, poručio je Borisov. Rusija je u septembru 2017. godine saopštila da je potpisala sporazum u vrednosti od 2,5 milijarde dolara sa Turskom o isporuci Ankari protivavionskih raketnih sistema S-400 , podseća TAS. Turska je prva članica NATO koja je nabavila takve sisteme od Rusije, a isporuka S-400 Ankari počela je 12. jula 2019. godine, prenosi Tanjug. Međutim, odluka Turske da nabavi ruske raketne sisteme zemlja-vazduh S-400 naišla je na oštre negativne reakcije SAD i NATO.\n19.06.2020 u 15:31\nUhapšen zbog posedovanja dva pištolja\nBeogradska policija uhapsila je A. J. (1981) zbog postojanja osnova sumnje da je izvršio krivično delo nedozvoljena proizvodnja, držanje, nošenje i promet oružja i eksplozivnih materija, saopšteno je iz MUP-a Srbije. Policija je, prilikom pretresa stana i drugih prostorija koje koristi osumnjičeni, pronašla dva pištolja, kao i veću količinu municije. Osumnjičenom je određeno zadržavanje do 48 časova i on će, uz krivičnu prijavu, biti priveden Višem javnom tužilaštvu u Beogradu.\nRusi razvijaju snajpersku pušku dometa sedam kilometara\nRuski proizvođač oružja „Lobaev arms” razvija snajpersku pušku DLX-5, za koju tvrdi da će moći da pogodi mete na udaljenosti od sedam kilometara. Vladislav Lobaev, generalni direktor kompanije, rekao je za Ria novosti da je trenutno puška sa najvećim dometom „sumrak”, takođe njihov proizvod, koja može pouzdano da pogađa mete na udaljenosti od 2,5 kilometra, dok joj je maksimalni domet 4,2. „Sada radimo na puški sa novim metkom koja će imati domet od šest do sedam kilometara, a pouzdano će moći da gađa mete na tri kilometra udaljenosti. DLX-5 je u porodici pušaka zajedno sa DXL-4 ‘Sevastopolj’ i DXL-3 ‘osveta’. Trenutno u svetu ne postoji puška sa ovakvim dometom”, naveo je Lobaev. Prema njegovim rečima, puška će dobiti novu municiju, koja će biti znatno tehnološki naprednija od\n14.06.2020 u 17:37\nRusija će imati odgovor na hipersonično oružje\nMOSKVA - Rusija će ubrzo biti u mogućnosti da se suprotstavi hipersoničnom oružju koje budu uvele druge zemlje, izjavio je predsednik Ruske Federacije Vladimir Putin, dodajući da je njegova zemlja ispred SAD kada je reč o razvoju novih tipova naoružanja. Posle propasti nekih sporazuma o kontroli naoružanja koji potiču iz doba Hladnog rata, i Rusija i SAD jačaju svoje vojne kapacitete – prošle godine, Rusija je uvela svoje prve hipersonične projektile, koji mogu da nose i nuklearne bojeve glave, dok Pentagon planira da takve kapacitete rasporedi početkom ili sredinom ove decenije, navodi Rojters. „Veoma je verovatno da ćemo, do trenutka kada vodeće zemlje sveta budu posedovale takvo naoružanje, mi imati sredstva za borbu protiv hipersoničnog oružja”, rekao je Putin za agenciju RIA


RTS :: Završen samit EU – Zapadni Balkan, Vučić razgovarao sa Makronom\nPolitika Završen samit EU – Zapadni Balkan, Vučić razgovarao sa Makronom\nčetvrtak, 23. jun 2022, 06:00 -> 14:00\nKonferencija za medije Vučića, Rame i Kovačevskog\nLideri zemalja inicijative "Otvoreni Balkan", predsednik Srbije Aleksandar Vučić i premijeri Albanije i Severne Makedonije, Edi Rama i Dimitar Kovačevski obratili su se zajedničkoj konferenciji za medije nakon Samita EU - Zapadni Balkan u Briselu.\nPredsednik Aleksandar Vučić sastao se u Briselu na marignama samita EU – Zapadni Balkan sa saveznim kancelarom Austrije Karlom Nehamerom i istakao da je razgovor bio odličan.\n"Odličan razgovor sa austrijskim kancelarom Karalom Nehamerom. Iskoristili smo priliku nakon samita EU – Zapadni Balkan da razgovaramo o našim bilateralnim odnosima, geopolitičkoj situaciji i evropskom putu Srbije, za koji nam Austrija pruža punu podršku", napisao je Vučić na Instagramu.\nVučić je naveo da je dobio poziv da poseti Austriju i da je poziv prihvatio.\nVučić na Instagramu: Zajedno ćemo se boriti za evropsku budućnost\nPredsednik Srbije Aleksandar Vučić napisao je na Instagramu da veruje u evropsku budućnost i Srbije i regiona.\n"Zajednički ćemo se boriti za tu budućnost, poštujući sebe i verujući da zajedno možemo mnogo toga da uradimo", rekao je Vučić.\nPredsednik Aleksandar Vučić je odmah nakon samita EU – Zapadni Balkan imao bilateralni susret sa predsednikom Francuske Emanuleom Makronom.\n"Kao i uvek, imao sam više nego prijateljski sastanak sa predsednikom Emanuelom Makronom sa kojim sam razmenio mišljenja o najbitnijim regionalnim i globalnim temama. Srbija podržava predlog o formiranju nove evropske političke zajednice, jer je to jedini način da nas lideri Evrope čuju i dobar način za nas da češće slušamo naše evropske kolege i da saznamo kako oni razmišljaju", objavio je Vučić na Instagram nalogu buducnostsrbije.\nZavršen sastanak lidera EU–Zapadni Balkan\nSastanak lidera EU i Zapadnog Balkana u Briselu završen je nešto posle 13 časova. Sastanak je trajao više od tri sata, a glavna tema razgovora bili su načini za jačanje integracije regiona u EU.\nNajavljeno obraćanje lidera EU, Šarla Mišela i Ursule fon der Lajen i fransuskog predsednika Emanuela Makrona, odloženo je za kasnije zbog dužine trajanja sastanka.\nAustrijski kancelar Karl Nehamer poručio je pred Samit EU – Zapadni Balkan, da Austrija podržava napredak regiona u pristupnom procesu i da ne sme biti dvostrukih kriterijuma u tom procesu.\n"Ne sme biti dvostrukih kriterijuma i kandidata prve ili druge klase. Moramo osigurati da se jednaki kriterijumi primenjuju kao i kod drugih zemalja Zapadnog Balkana koje traže kandidatski status. Ne bi mi bilo zamislivo da Ukrajina dobije status kandidata, a da istovremeno zemlje poput Bosne i Hercegovine držimo izvan toga. Ne smemo izazivati lažna očekivanja ni u Ukrajini, jer je proces proširenja kompleksan i dugotrajan", upozorio je Nehamer.\nU poruci iz Brisela koja je Tanjugu dostavljena iz kancelarovog kabineta, Nehamer je rekao da Beč ima posebnu odgovornost za Zapadni Balkan.\n"Naša sigurnost i stabilnost su povezani sa Zapadnim Balkanom. Austrija ima takođe jake ekonomske veze sa zapadnim Balkanom, što osigurava desetine hiljada radnih mesta u Austriji", naveo je Nehamer.\nDžaferović zamolio Mišela da podrži kandidaturu BiH\nPredsedavajući Predsedništva BiH Šefik Džaferović sastao se, uoči početka samita EU - Zapadni Balkan, sa šefom Evropskog saveta Šarlom Mišelom s kojim je razgovarao o evropskoj perspektivi BiH.\nUoči samita, Džaferović je rekao da je zamolio Mišela da na sednici Evropskog saveta podrži dodelu statusa kandididata BiH.\n"Ako će Evropski savet dodeliti status kandidata za Ukrajinu i Moldaviju, onda i Bosna i Hercegovina treba da dobiju ovaj status. Zamolio sam predsednika Mišela da na sednici Evropskog saveta podrži kandidatski status za BiH", rekao je Džaferović.\nLideri EU i Zapadnog Balkana počeli su oko 10 časova sastanak u Briselu na kome se razgovara o načinima za jačanje integracije regiona u EU.\nSastanku prisustvuju lideri svih šest zapadnobalkanskih partnera, a Srbiju predstavlja predsednik Aleksandar Vučić.\nUrsula fon der Lajen, Aleksandar Vučić, Šarl Mišel i Emanuel Makron (foto: EPA-EFE/JOHN THYS)\nPredsednik Evropskog saveta Šarl Mišel istakao je pred Samit EU da se Unija nalazi pred odlučujućim trenutkom, geopolitički važnim, pošto će biti donete odluke u korist stabilnosti i prosperiteta.\nIzrazio je uverenje da će na Samitu EU biti doneta odluka o statusu kandidata za Ukrajinu i Moldaviju, kao i jasna evropska perspektiva za te dve zemlje i Gruziju.\n"Imamo važan sastanak sa liderima Zapadnog Balkana, i postoji želja da unesemo novu energiju u naš proces. Imamo trenutno problem u Bugarskoj i pokušavamo da stavimo predloge na sto da bi bili u mogućnosti da što pre otpočnemo pristupne pregovore sa Severnom Makedonijom i Albanijom. To nam je sada glavni prioritet i učinićemo sve da u tome napredujemo", rekao je Mišel novinarima.\nRekao je i da su svi napori koje je BiH preduzela na putu u EU imali pozitivne efekte na smanjenje tenzija i da će EU učiniti sve da institucije te zemlje budu funkcionalne.\n"Ovaj samit je od geopolitičkog značaja, jer ćemo doneti odluke u korist stabilnosti i prosperiteta. Zapadni Balkan je prioritet za nas i angažovaćemo se da unesemo novu energiju u proces integracije", naglasio je Mišel.\nPredsednica Evropskog parlamenta Roberta Mecola izjavila je da je proces proširenja Evropske unije važan i da ga treba posmatrati kao način da EU uspostavi svoju geopolitičku bezbednosnu situaciju kako bi se, kaže, sprečio maligni uticaj trećih zemalja koje imaju drugačije interese.\nVučić sa Mišelom i slovenačkim premijerom Robertom Golobom (foto: EPA/Olivier Hoslet)\nĐukanović: Važan nastavak dijaloga EU i Zapadnog Balkana\nPredsednik Crne Gore Milo Đukanović istakao je u Briselu da je dobro da se nastavlja kontinuitet dijaloga na najvišem nivou između EU i Zapadnog Balkana.\nRekao je da je sada dobar momenat da zemlje Zapadnog Balkana čuju ponovljeno opredeljenje EU da nastavi proces ujedinjenja Evrope i stvori pretpostavke dogledne integracije zemalja regiona u Uniju.\n"Jako je važno da se na Zapadnom Balkanu vratimo ranijoj dobroj dinamici realizaciji reformi, pre svega vladavine prava i stvorimo uslove da Unija ima argument za nastavak politike proširenja", naglasio je Đukanović.\nBorelj: Konsenzus problem, dobro što ima napretka u dijalogu\nVisoki predstavnik za spoljnu i bezbednosnu politiku EU Žosep Borelj izrazio je nezadovoljstvo što u Bugarskoj nema napretka u vezi sa otvaranjem pristupnih pregovora Severne Makedonije i Albanije i poručio da to pokazuje da konsenzus nije dobro rešenje za donošenje odluka u EU.\n"Ovaj slučaj pokazuje još jednom da je problem konsenzus u donošenju odluka. Ne možemo nastaviti pošto jedna zemlja blokira. Danas nije dobar dan, jer je trebalo da pokrenemo pristupni proces za dve zemlje, ali to ne možemo, jer jedna država blokira ceo proces. Moramo razmotriti naše metode rada", podvukao je Borelj.\nBorelj je ukazao da, međutim, ima jednu lepu vest, a to je napredak u dijalogu Beograda i Prištine u vezi sa energetikom.\n"To je veoma važan korak napred, i nastavićemo da radimo dalje. Moguće je da ćemo do kraja meseca imati sastanak na najvišem nivou", rekao je on.\nIstakao je da EU mora da uradi sve kako bi Zapadni Balkan bio deo njenog sveta.\nTo će se, kako kaže, učiniti pozivima da zemlje regiona učestvuju na sastancima šefova diplomatija EU i na drugim skupovima.\n"Moramo da nastavimo da ne dozvolimo da se evropski plamen ugasi na Zapadnom Balkanu", poručio je Borelj.\nVučić s Makronom pred sastanak EU – Zapadni Balkan\nPredsednik Aleksandar Vučić susreo se nakratko sa predsednikom Francuske Emanuelom Makronom, pre početka sastanka lidera EU i Zapadnog Balkana.\n"Srdačan i prijateljski susret sa predsednikom Francuske Emanuelom Makronom pred početak samita u Briselu", objavio je Vučić na Instragramu, uz fotografiju sa Makronom.\nVarhelji: Trenutak je za odgovorne odluke, Zapadni Balkan da bude deo EU\nVisoki komesar EU za proširenje Oliver Varhelji poručio je, uoči samita EU–Zapadni Balkan, da je sada trenutak za donošenje odgovornih odluka i istakao da Zapadni Balkan treba da bude deo EU.\nPozvao je bugarski parlament da stavi na glasanje predlog o otvaranju pregovora sa Severnom Makedonijom i Albanijom.\nŠolc poručuje da Zapadni Balkan mora da ima realnu mogućnost da uđe u EU\nNemački kancelar Olaf Šolc poručio je u Briselu da Zapadni Balkan mora da ima realnu mogućnost da uđe u Evropsku uniju.\n"Zemlje Zapadnog Balkana moraju da imaju realnu mogućnost da uđu u EU nakon što su mnogo godina naporno radile na tome da ispune uslove za ulazak u Uniju", rekao je Šolc.\nIstakao je da građani Zapadnog Balkana 20 godina čekaju na mogućnost da postanu deo Evropske unije.\n"Od najveće je važnosti da ovo postane verodostojno obećanje – da napori ovih zemalja moraju na kraju voditi njihovom prijemu", rekao je Šolc dodajući da će Nemačka raditi na tom cilju.\nPremijerka Estonije Kaja Kalas rekla je da je važno dati Zapadnom Balkanu nadu na evropskom putu.\nKalas je se nada rešenju severnomakedonskog pitanja, i podvukla da je ključno da Zapadni Balkan bude deo evropske porodice.\nRama: Sramotna "otmica" dve zemlje na putu u EU\nPremijer Albanije Edi Rama rekao je, po dolasku na Samit EU, da je sramotno što je jedna zemlja NATO-a Bugarska "kidnapovala" dve druge članice, Severnu Makedoniju i Albaniju, na njihovom evropskom putu i to u vreme kada u evropskoj zaleđini divlja vruć rat, a da 26 država sedi mirno, pokazujući svoju nemoć.\nRama je novinarima rekao da je ovo novi dan u Evropi, ali ne i u Bugarskoj.\nUkazao je da Albanija zna da na evropskom putu uvek ima neka Bugarska, ali da neće menjati svoj kurs, da će nastaviti da gradi Evropu u svom domu.\n"Otvoreni Balkan" je realni odgovor na situaciju u kojoj put integracije nastavljamo, jer nemamo alternative, dodao je Rama.\nUpitan da li treba "Kosovo da se priključi ‘Otvorenom Balkanu’", Rama je odgovorio da je ta incijativa otvorena za sve.\nAlbanija, prema njegovim rečima, radi svoj deo posla, sprovodi reforme i nastaviće ne samo zato što to traži Brisel, već "zato što to naša deca traže od nas".\nNa pitanje da li podržava status kandidata za Ukrajinu, Rama je podsetio da je Severna Makedonija 17 godina kandidat, Albanija osam, kao i da Ukrajinci ne bi trebalo da imaju mnogo iluzija.\n"Verujemo u evropsku budućnost Srbije i regiona"\n"To je bio razlog, o tome smo razgovarali. Ali smo ovde, ovde smo da razgovaramo o evropskoj budućnosti i verujemo da će biti dobrih zaključaka za Zapadni Balkan", rekao je Vučić i dodao da će biti dobro ako se do njih dođe, a ako ne, svakako smo, kaže, zahvalni Uniji na investicijama i donacijama.\nDodao je da je to veoma komplikovano pitanje, te da nema sumnje da će se danas u Briselu i o tome razgovarati. "Mi poštujemo sebe, barem mislimo da poštujemo sebe malo više od nekih drugih", rekao je Vučić.\nNa pitanje da prokomentariše to što je nemački kancelar Olaf Šolc ranije rekao da očekuje da Srbija prizna Kosovo, Vučić je kratko odgovorio: "I ja sam njemu rekao da mi to ne očekujemo".\nNa pitanje šta očekuje od današnjeg sastanka, rekao je "ništa", a na to da li se uplašio dolaska u Brisel, kao što su neki tvrdili, poručio je da su prošla vremena u kojima neko može slobodne i nezavisne države da ucenjuje pristicima.\n"Mi smo ovde došli kod prijatelja. Verujem u evropsku budućnost Srbije i Zapadnog Balkana. Zajedno ćemo se boriti na tom putu poštujući sebe i verujući da zajednički možemo mnogo toga da uradimo. To da smo uplašeni i da smo mnogo mali, a neki mnogo veliki ostavite nekom drugom, to su priče za malu decu", poručio je predsednik.\n"Želimo da ubrzano razvijamo prijateljske i bratske odnose. Verujem da ćemo na evropskom i svim drugim putevima biti zajedno", naglasio je Vučić.\n"Ne mogu da kažem da je Kovačevski srećan. Videćemo šta će biti", dodao je Vučić.\nLideri regiona i EU stigli na samit\nPredsednik Aleksandar Vučić stigao je na Samit EU–Zapadni Balkan u Briselu.\nU zgradu Evropskog saveta stigli su prethodno i predsednik Francuske Emanuel Makron, premijer Albanije Ediji Rama, član Predsedništva BiH Šefik Džaferović, predsednica privremenih prištinskih institucija Vjosa Osmani...\nNakon konsultacija sa saradnicima i članovima vlada, trojica lidera odlučila su da zajedno putuju na samit, a usaglašeni su i principi za razgovor sa zvaničnicima Evropske unije.\nPosle sastanka EU – Zapadni Balkan, oko podneva, planirano je obraćanje predsednika Evropskog saveta Šarla Mišela i predsednice Evropske komisije Ursule fon der Lajen, a zatim i zajednička konferencija za medije Vučića, Rame i Kovačevskog.\nVučić će imati i bilateralne susrete sa zvaničnicima EU i liderima iz regiona, saopšteno je iz Službe za saradnju sa medijima predsednika.\nInače, šefovi država i vlada EU, nakon rasprave sa liderima regiona, u drugom delu dana održavaju svoj zasebni dvodnevni samit.\nMilivojević: Priština suspendovala dijalog, EU da se izjasni da li je iscrpela svoje kapacitete


Predstavništvo pruža podršku kompanijama iz Republike Srpske\nVestiPrivredaPodrška izvozno orijentisanim kompanijama iz Republike Srpske\nPredstavništvo Republike Srpske u Austriji realizuje projekat podrške firmama iz Republike Srpske koje su zainteresovane za saradnju sa austrijskim firmama.\n“Predstavništvo radi na komunikaciji prema austrijskom tržištu, zavisno od sektora i na osnovu baze podataka koju imamo, i dosadašnje dobre saradnje sa partnerima u Austriji. Trenutno nam je fokus metalski i drvoprerađivački sektor. Već smo dobili odgovore od nekoliko velikih austrijskih kompanija koje su izrazile interesovanje za saradnju sa firmama iz Republike Srpske”, rekao je Mladen Filipović, šef Predstavništva Republike Srpske u Austriji.\nTakođe, u okviru mera podrške privredi Republike Srpske, Predstavništvo Republike Srpske u Austriji poziva kompanije iz Republike Srpske da se registruju u Biznis registar Predstavništva, koji predstavlja bazu podataka za komunikaciju i povezivanje sa ključnim sektorima u Austriji.\nBiznis registar je namenjen kompanijama koje su izvozno orijentisane, te privrednim subjektima koji sarađuju ili planiraju da započnu saradnju sa potencijanim partnerima u Austriji, a uputnik za registraciju svi zainteresovani mogu pronaći na internet stranici Predstavništva Republike Srpske u Austriji .\nPored navedenog, ukoliko se ukaže potreba da neke od kompanija iz RS direktno u Austriji predstave svoje proizvode ili usluge, postoji mogućnost da se predstavljanje realizuje u okviru izložbeno-prodajnog salona u Lincu koji je uz podršku Vlade Republike Srpske otvoren u maju 2019. godine.


Studenti Prаvnog fаkultetа Univerzitetа u Beogrаdu podržali građanske proteste - Društvo - Dnevni list Danas\nPočetna » Društvo » Studenti Prаvnog fаkultetа Univerzitetа u Beogrаdu podržali građanske proteste\nStudenti Prаvnog fаkultetа Univerzitetа u Beogrаdu podržali građanske proteste\n2Piše: Beta 08. februara 2019. 16.47\n1 od 5 miliona, podrška, Pravni fakultet, Studenti\n08. februara 2019. u 20.02\nPosle prof.Bozica,ocekujem RACUNDZIJE!\n09. februara 2019. u 01.26\nTako je, bravo studenti Prvnog fakulteta u Beogradu! Ko ce to biti predvodnica gradjanskih protesta u borbi za uspostavljanje sistema istinske vladavine prava, politickog sistema dakle u kome je ZAKON, pa opet ON, ZAKON, i samo i uvek ZAKON – iznad svih i jednak za sve? Ko? Pa vi, dragi studenti Pravnog i drage kolege, vi koji sedite i ucite u amfiteatrima i klupama u kojima su sedeli i ucili a onda i oni sami ucili generacije i generacije vasih kolega – profesori-ljudine, ali i gospoda – kao sto su bili (sesdesete godine) : Mihailo Konstantinovic, Milan Bartos, Radomir Lukic, Andrija Gams, Janko Tahovic, Borivoje Poznic, Stevan Vracar, Mihailo Djuric, Ivan Maksimovic, i mnogi, mnogi drugi. Siguran sam da bi svi gore pobrojani (a svaki je od njih primer, dostojan postovanja i divljenja) bili sa vama i podrzali vasu borbu za trijumf VLADAVINE PRAVA, vladavine prava kao vrhunske vrednosti civilizovanog covecanstva, jedinog sistema u kome vasa profesija ima smisla… Bravo, samo napred, neumorno do pobede!


26. maj 2014.\tFestivali Komentari su isključeni na Završen prvi MAD in Belgrade\n25. maj 2014.\tFestivali Komentari su isključeni na MAD in Belgrade: Veoma uspešan prvi dan\n23. maj 2014.\tFestivali Komentari su isključeni na MAD in Belgrade: Program počinje tačno u podne!\n22. maj 2014.\tFestivali Komentari su isključeni na MAD in Belgrade i Fond B92: Zajednička humanitarna akcija\n19. maj 2014.\tFestivali Komentari su isključeni na MAD in Belgrade: Podeljene besplatne ulaznice i drugi pokloni\n19. maj 2014.\tFestivali Komentari su isključeni na MAD in Belgrade: Muzičari apelovali za pomoć\n18. maj 2014.\tFestivali Komentari su isključeni na MAD in Belgrade za pomoć nastradalima\n15. maj 2014.\tObrati pažnju! Komentari su isključeni na MAD in Belgrade: Delimo besplatne ulaznice i odlične „utešne“ poklone!\n14. maj 2014.\tFestivali Komentari su isključeni na MAD in Belgrade predstavlja: Neneh Cherry\n2. maj 2014.\tFestivali Komentari su isključeni na MAD in Belgrade: Najbolji zvuk u Evropi!\n19. april 2014.\tFestivali Komentari su isključeni na MAD in Belgrade: I Skandinavci na Ušću\n7. mart 2014.\tFestivali Komentari su isključeni na Festival MAD in Belgrade, 24. i 25. maja na Ušću\n30. oktobar 2020.\tShopping 0\n16. novembar 2019.\tFestivali 0\n19. septembar 2019.\tFestivali 0\n28. oktobar 2018.\tAkcije 0\n15. mart 2017.\tKoncerti 0\n7. novembar 2016.\tDunja Style o modi 0\n17. avgust 2015.\tFestivali 0\n10. avgust 2015.\tFestivali 0


Povlače ženske uloške "organik" zbog tragova pesticida\nPovlače ženske uloške “organik” zbog tragova pesticida\nM. D.\t 25. februara 2016. 23:00\nViše od 3.000 kutija ženskih higijenskih uložaka marke “organik” povučeno je sa polica prodavnica u Francuskoj i Kanadi, nakon što je utvrđeno da sadrže manje količine pesticida, saopštio je italijanski proizvođač ženskih higijenskih proizvoda Korman.\nIz te kompanije su saopštili da su sproveli sopstvenu analizu, nakon što je jedan francuski potrošački magazin objavio da je u pamučnim ulošcima marke “organik” utvrđeno prisustvo glifosata, aktivnog sastojka herbicida “raundapa” kog proizvodi američka kompanija Monsanto, prenosi agencija Frans pres.\nU izveštaju objavljenom juče, francuski magazin “60 Miljon De Konzomatur” je napisao da je u pet od jedanaest analiziranih ženskih higijenskih proizvoda detektovan glifosat, uključujući tampone i uloške.\nItalijanska kompanija Korman je saopštila da je naložila spoljnu analizu kojom su potvrđeni “preostali tragovi glifosata na ulošcima”, zbog čega je donela odluku da iz predostrožnosti povuče iz prodaje 3.100 kutija.\n“Iako je reč o maloj količini, oko 25 nanograma po gramu, ovi tragovi ne bi trebalo da budu prisutni u organskom pamuku”, navodi se u saopštenju Kormana, i dodaje da će sprovesti istragu među svojim dobavljačima, uglavnom u SAD i Indiji.\n“Ne mislimo da je opasno. To je samo mera iz predostrožnosti, jer naš prioritet je bezbednost i zdravlje naših potrošača”, izjavila je portparolka Kormana za Frans pres.


"Ovo je značajna pomoć za naš zdravstveni sektor. Došli su stručnjaci iz Rusije da pomognu našim ljekarima koji se više od mjesec dana herojski bore sa pandemijom", rekao je novinarima Višković, nakon što je na Aerodrom "Mahovljani" u Banjaluci dopremljen prvi kontingent medicinske opreme i pomoći Rusije za borbu protiv epidemije izazvane virusom korona.\nOn je istakao da su se institucije Republike Srpske obratile za pomoć Rusiji i predsjedniku te zemlje Vladimiru Putinu.\n"Srpski član Predsjedništva BiH Milorad Dodik i ja smo uputili pismo Rusiji na šta je ova zemlja reagovala i poslala pomoć. Ovo je pomoć onima koji su je i tražili, na čemu smo više nego zahvalni", dodao je Višković.\n"U borbi protiv virusa značajna je dezinfekcija javnih površina. Došli su nam najbolji svjetski stručnjaci sa najboljom opremom i sredstvima za dezinfekciju i nastojaćemo da svi naši veći gradovi budu dezinfikovani. U Banjaluci ćemo sutra početi sa dezinfekcijom Univerzitetskog kliničkog centra, Studentskog doma `Nikola Tesla`, odnosno mjesta gdje je najveća koncentracija lica koja su pozitivna na virus, nakon čega idemo dalje", rekao je Višković.\nDodik: Pomoć koju daje Rusija od nemjerljivog značaja\nCvijanović: Ovo je potvrda dobrih odnosa i razumijevanja\n1227 glasova 45%


Bosch KIF87PF30 frižider sa zamrzivačem cena, cene Srbija, prodaja Beograd Novi Sad Niš\nBosch KIF87PF30 frižider sa zamrzivačem cene\nBosch KIF 87PF30 Energetski razred A++, Kapacitet frižidera 176 l, Kapacitet zamrzivača 62 l... specifikacija\ncena od 144.857,00 do 158.990,00 din | prodavnica (8)\ncena od 134.499,00 din\ncena od 127.546,00 din\ncena od 136.657,00 din\nEPonuda nije internet prodavnica već Vam omogućava da brzo i lako nađete Bosch KIF87PF30 frižider sa zamrzivačem po najjeftinijoj ceni. Naš cilj je da kupci budu što bolje informisani o ponudi Bosch frižider sa zamrzivačem KIF87PF30 na tržištu Srbije. Vrlo lako nalazite željeni proizvod za kategoriju Kombinovani frižideri cene, ne morate da lutate od sajta do sajta za Bosch Kombinovani frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch KIF87PF30 frižider sa zamrzivačem sa PRODAVCEM. EPonuda ne može da garantuje potpunu tačnost specifikacije i slika za Bosch KIF87PF30 frižider sa zamrzivačem. Pre kupovine, podatke za Bosch frižider sa zamrzivačem KIF87PF30 proverite na sajtu PROIZVOĐAČA.


Tri člana beloruskog Koordinacionog saveta zadržana na granici sa Ukrajinom - 08.09.2020, Sputnik Srbija\nBeloruski opozicioneri Ivan Kravcov i Anton Rodnjenkov zadržani su na teritoriji Ukrajine, saopštio je portparol Pograničnog komiteta Belorusije Anton... 08.09.2020, Sputnik Srbija\nizbori i protesti u belorusiji, evropa, svet, vesti, belorusija, ukrajina\n09:13 08.09.2020 (Osveženo: 10:16 08.09.2020)\nBeloruski opozicioneri Ivan Kravcov i Anton Rodnjenkov zadržani su na teritoriji Ukrajine, saopštio je portparol Pograničnog komiteta Belorusije Anton Bičkovski.\n„Trenutno se protiv njih (Rodnjenkova i Kravcova) vrši istraga. Utvrđeno je da ovi građani imaju dozvolu boravka u Ukrajini“, navodi se u saopštenju Pogranične službe na Telegramu.\nRanije je televizija „Belorusija 1“ javila da je član Koordinacionog saveta beloruske opozicije Marija Kolesnjikova zadržana je na granici.\n„Članovi koordinacionog saveta za oduzimanje vlasti Anton Rodnjenkov i Ivan Kravcov pobegli su noćas u inostranstvo. Oni su sada u Ukrajini. Njihova koleginica Marija Kolesnjikova pokušala je ilegalno da napusti teritoriju Republike Belorusije, ali je zadržana na granici“, navodi se u saopštenju televizije.\nPotraga za još dvoje predstavnika saveta, Ivanom Kravcovom i Antonom Rodnjenkovom, nastavlja se zajedno sa Ukrajinom, dodaje se u saopštenju.\nDržavni granični komitet Belorusije potvrdio je nešto kasnije zadržavanje Marije Kolesnjikove na granici sa Ukrajinom.\nKomitet je, takođe, saopštio da je su Kravcov i Rodnjenkov pokušali da automobilom na silu uđu u Ukrajinu, stvarajući pri tome opasnost po život graničara.\nPosle toga je pogranična služba Ukrajine saopštila da Kolesnjikova nije bila na graničnom prelazu zemlje kako bi prošla kontrolu, a da su Kravcov i Rodnjenkov stigli na ulaz u zemlju i prolaze kontrolu.\n„Dvoje državljana Belorusije, Rodnjenkov i Kravcov, stigli su na jedan od ukrajinskih graničnih prelaza u Kijevskoj oblasti kako bi ušli u Ukrajinu. Trenutno obavljaju neophodne mere granične kontrole u skladu sa zakonom... Državljanka Republike Belorusije Marija Kolesnjikova nije prolazila kontrolu na graničnim prelazima Ukrajine“, navodi se u saopštenju Pogranične službe.\nRanije je saopšteno da su članovi Koordinacionog saveta beloruske opozicije Marija Kolesnjikova, Ivan Kravcov i Anton Rodnjenkov, prešli u utorak ujutru granicu sa Ukrajinom.\nPri tome, član Koordinacionog saveta Maksim Znak rekao je da ne zna gde se Kolesnjikova nalazi, ali je siguran da nije htela da beži iz zemlje.\nUživo: Drama u španskom klasiku!22:51 UŽIVO Sela u Kurskoj oblasti na meti ukrajinskih minobacača22:06 Micić trojkom u poslednjoj sekundi doneo finale u Beogradu!19:46


Rodni list i uvjerenje o državljanstvu 0,39 KM, vjenčani list 1,72 KM – Radio Feral\nVlada FBiH donijela je danas Odluku kojom utvrđuje cijene matičnih knjiga, izvoda iz matičnih knjiga, uvjerenja o državljanstvu i vjenčanog lista, koji se vode i izdaju u skladu sa Zakonom o matičnim knjigama, saopćeno je iz Vlade.\nPrema Odluci, cijena jednog primjerka matične knjige je 86,28 KM, a pojedničanih izvoda i uvjerenja 0,39 KM, neovisno od toga da li su namijenjeni za korištenje i upotrebu u BiH ili inozemstvu, dok je cijena vjenčanog lista 1,72 KM.\nU sve cijene uključen je i PDV.\nMatične knjige, izvode, uvjerenja o državljanstvu i vjenčane listove za potrebe općina i gradova štampat će Novinsko-izdavačka organizacija “Službeni list BiH” Sarajevo, stoji u saopćenju.\n← Sutra svečano puštanje u rad vodovoda u Dubnici\nNjemačka ambasada: Zahtjev za vizu se podnosi lično, ne nasjedajte na posrednike koji traže 400 eura! →\nProljeće nam već stiglo, ambulante se pune\nTeška saobraćajna nesreća u Maslama\n20/11/2015 Mirza Musanovic\t0


Predstavnica Srbije član rukovodećeg tela Evropske radne grupe za životnu sredinu i zdravlje\nNa sastanku Evropske radne grupe za životnu sredinu i zdravlje, kojom rukovodi Regionalna Kancelarija Svetske zdravstvene organizacije (SZO), Biljana Filipović Đušić, pomoćnik ministra zaštite životne sredine za međunarodnu saradnju, imenovana je član Biroa, rukovodećeg organa Evropske radne grupe, zajedno sa još sedam predstavnika evropskih zemalja.\nU Ministarstvu zaštite životne sredine kažu da ova pozicija predstavlja čast za Srbiju i resorno ministarstvo, kao i veliki podsticaj u budućim međunarodnim i nacionalnim aktivnostima u kreiranju politika i inicijativa koje se odnose na sve oblasti životne sredine i zdravlja.\nBiljana Filipović Đušić je izabrana i za kopresedavajuću Evropskog procesa životne sredine i zdravlja (European Environment and Health Process – EHP), kao prvi predstavnik Srbije dosad.\nOsim nje sastanku je prisustvovao i Ivan Karić, državni sekretar Ministarstva. Predstavnici Ministarstva predstavili su primere prakse i planove u budućim nacionalnim aktivnostima, kako bi se smanjili negativni efekti faktora životne sredine na zdravlje.\nEHP dobio novi institucionalni okvir\nEvropski proces životne sredine i zdravlja, kojim rukovodi regionalna kancelarija SZO, već 28 godina je jedinstven evropski proces, koji ravnopravno ujedinjuje ministarstva zdravlja i životne sredine u 53 države članice SZO evropskog regiona, a pokrenut je sa ciljem eliminisanja najznačajnijih rizika iz životne sredine po ljudsko zdravlje.\nNapredak ka tom cilju odvijao se kroz niz ministarskih konferencija koje su održavane svake pete godine, a poslednja, šesta, održana je u junu 2017. godine u Ostravi, na kojoj je usvojena Deklaracija iz Ostrave.\n“Na toj konferenciji Srbija se, sa vladama ostalih zemalja, saglasila o budućnosti EHP, kroz novi institucionalni okvir. Umesto nekadašnjeg Ministarskog odbora koji je politički rukovodio EHP, uspostavljen je Biro evropskog procesa, koji će upravljati čitavim procesom i omogućiti najviši nivo političke podrške, kao i koordinaciju i saradnju na međunarodnom, regionalnom i nacionalnom nivou između zemalja članica”, objašnjava Filipović Đušić.\nGodišnje prerano umire 5.400 osoba zbog zagađenog vazduha\nMinistarstvo životne sredine sa Ministarstvom zdravlja i drugim partnerskim institucijama, veoma aktivno učestvuje u EHP, sprovodi projekte koji se odnose na seoske vodovode, upravljanje rizicima od hemikalija, unapređenje sanitarno higijenskih uslova u školama, podjednak pristup vodi i sanitaciji, adaptaciju na klimatske promene i na taj način daje dobar primer ostalim zemljama regiona.\n“Uzimajući u vidu alarmantan podatak istraživanja, koje je SZO sprovela u Srbiji, da 5.400 osoba godišnje prerano umire zbog posledica zagađenog vazduha, da se u Srbiji prečišćava svega osam odsto otpadnih voda, da su posledice klimatskih promena evidentne, a ekološki problemi sa nesagledivim posledicama po zdravlje ljudi, Vlada Srbije radiće na usvajanju nacionalnog portfolia za akciju u oblasti životne sredine i zdravlja, kroz koji će definisati nacionalne prioritete za naredni dvogodišnji period, kako bismo imali konkretne efekte”, najavila je Filipović Đušić.\nTagovi: Biljana Filipović Đušić, Ivan Karić, SZO\nPočetna » Vesti » Životna sredina » Predstavnica Srbije član rukovodećeg tela Evropske radne grupe za životnu sredinu i zdravlje


Odobrena akvizicija Lekovita od strane Sopharma Trading\nOdobrena akvizicija Lekovita od strane Sopharma Trading Jsc\nKomisija za zaštitu konkurencije Republike Srbije odobrila je Sopharma Trading Jsc kupovinu većinskog vlasničkog udela kompanije Lekovit, najbrže rastućoj veledrogeriji u Srbiji u poslednje tri godine. Odluka komisije je stigla za svega nekoliko nedelja nakon što su dve kompanije objavile odluku o saradnji.\nPrema postignutom dogovoru dosadašnji vlasnik kompanije Lekovit dr. Dragan Petrović će zadržati manjinski udeo kompanije i nastaviće da doprinosu daljem razvoju kompanije sa pozicije generalnog direktora.\nPartnerstvo između Sopharma Trading i Lekovita ima za cilj stvaranje jakog i stabilnog nacionalnog igrača u domenu zdravlja na srpskom tržištu. Ovo partnerstvo doneće inovacije, vodeću svetsku praksu i moderne tehnologije koje kompanija primenjuje na svom domaćem tržištu.\nInače, Kompanija Lekovit osnovana je 1992. godine zajedno sa maloprodajnim lancem apoteka pod nazivom Flos. Prateći zahteve tržišta, maloprodaja je prerasla u veledrogeriju, i u 2016. godini kompanija je imala 150 zaposlenih i poslovni prihod od blizu 50 miliona evra.\nSopharma Trading AD je deo Sopharma Grupacije, a u periodu između 2009 – 2016. godine nalazila se na prvom mestu po poslovnim prihodima, u farmaceutskom sektoru u Bugarskoj. Ova kompanije osnovana je 2006. godine kupovinom i spajanjem pet distributivnih kompanija. Sopharma Trading je prva Bugarska kompanija sertifikovana najvišim standardima – GDP (Good Distribution Practice).


Aleksandar Vučić o sastanku u Parizu | Mondo Portal\nPredsednik Srbije Aleksandar Vučić izjavio je danas da ako sastanka u Parizu bude, Srbija će biti u teškoj situaciji, a ako ga ne bude u još težoj, "u još težem glibu", ali da će u teškoj situaciji biti i ceo region.\nFoto: Tanjug/Sava Radovanović Aleksandar Vučić\nVučić je najavio da će u narednih deset dana razgovarati sa nekim od visokih funkcionera SAD i ukazati im kakvo je nasleđa ostavila administracija Bila Klinton i Medlin Olbrajt u regionu.\n"Ponovo ću, u pisanom obliku pozvati Donalda Trampa da poseti Srbiju. Pokušaću da razgovaram sa nekim od najbližih saradnika i tražim podršku za kompromisno rešenje", rekao je Vučić novinarima u Palati Srbija.\nOn je dodao da je Amerika uz Kosovo i da će ga štiti, kao i Nemačka i zemlje Kvinte.\n"Utoliko je naš problem veći i teži. Jedna mala Srbija, kada je snažna, čvrsta, ima ugled, može da postiže ograničene, ali određene rezultate", rekao je Vučić.\nUpitan o Balkanskoj uniji, on je rekao da je Srbija uvek bila "za" u smislu regionalne ekonomske zone, uklanjanja granica i bržeg protoka roba i usluga.\nPrema njegovim rečima, Balkanska unija je "spasonosno rešenje" za Srbiju, ali i druge u regionu.\nOn je rekao da se zemlje iz regiona "plaše Srbije kao nekog hegemona" i da bi Srbija regionalnu zonu mogla da iskoristi za svoju dominaciju, dok Srbija samo hoće da normalno\nprolazi i trguje.\nVučić je upitao i o kakvoj se Balkanskoj uniji priča, kada su takse Prištine i dalje na snazi i onemogućena je slobodna trgovina.\n"HARADINAJ NEMA PODRŠKU NEMAČKE ZA TAKSE"\nVučić je rekao da kosovski premijer Ramuš Haradinaj nema podršku Nemačke za takse, ali će tražiti način da ostanu.


(VIDEO) Umalo sukob komunalaca i građana zbog jagoda - NOVA portal\nDruštvo Autor:Andrej Mlakar23. Maj. 202020:1727 Komentara\nSnimak pokazuje trenutak kada je jedna sugrađanka revolitrana samim činom bacanja jagoda, počela javno da negoduje da prekinu takvo ponašanje, rekavši da je to nečiji trud i znoj, i da prodavce ostave na miru. U tom trenutku njoj je prišla policajka koja je prvp pokušala da je umiri, a onda je došlo do kraće rasprave, gde je sugrađanka ponavljala:”hoćeš da me hapsiš”.\nUbrzo se oko nje okupio veći broj ljudi, od kojih su neki, koji se na snimku ne vide, rekli da su prodavci sami bacili robu, jer nisu hteli da im inspekcija tu robu otme.\n“Ovaj što prodaje je bacio jer su krenuli da mu otimaju”, rekla je jedna žena, da bi se zatim jedan muškarac ubacio sa komentarom:\n“On se ovde ciganiše za jednu crvenu”.\n“Molimo vas, pustite nas da radimo”, rekao je verovatno jedan od tržišnih inspektora, da bi mu žena uzvratila:\n“Sram vas bilo, da li je vas ostavio bez posla, hleba, ljudi što dozvoljavate”, vikala je žena posle čega se snimak prekinuo.\nPrvi zahtev svakog protesta mora da bude ukidanje nakazne komunalne policije isključivo napravljene da čuva profit…\nPosted by Narod narodu Народ народу on Субота, 23. мај 2020.


Majstorija Srbina na Enfildu, Liverpul se spasao tek kada je Tadić izašao\nDušan Tadić je izveo jedan od najlepših poteza prvog kola Premijer lige, ali njegova majstorija na Enfildu nije bila dovoljna da sa Sautemptonom izbori uspeh - Liverpul je na kraju trijumfovao sa 2:1, a gol za trijumf, preko Staridža, postigao je tek nakon što je srpski reprezentativac napustio igru.\nTadić je zaigrao kao levo krilo Sautemptona, a naspram sebe je imao još jednog novajliju u Premijer ligi, Mankilja koji je stigao u Liverpul na pozajmicu iz madridskog Atletika. Upravo je desni bek "crvenih" počeo da ometa u 23. minutu Dušana Tadića u nameri da prodre po levoj strani, a kada mu se u toj defanzivnoj nameri priključio i Džordan Henderson, otpočela je zapravo akcija u kojoj je Liverpul postigao gol.\nOkružen, naš reprezentativac nije uspeo da se izbori sa dvojicom, Henderson mu je uzeo loptu, napravio nekoliko koraka ka sredini terena, a onda je poslao dugačko dodavanje za Rahima Sterlinga. Brzonogi napadač Liverpula je umakao pažnji odbrane Sautemptona i hladnokrvno, šutem po zemlji u sam ugao gola, doneo prednost "crvenima".\nSautempton je zaigrao daleko bolje u nastavku, a u 57. minutu Dušan Tadić je pokazao zašto je bio najskuplje plaćeno pojačanje kluba u ovom prelaznom roku, a i najbolji asistent holandske lige.\nNatanijel Klajn je sa desnog krila krenuo dijagonalno u napad, dodao loptu Tadiću koji je bio na ivici kaznenog prostora, a srpski reprezentativac mu je maestralno, petom dok ga je čuvao hrvatski internacionalac Dejan Lovren, uputio asistenciju te je Klajn u punom trku završio taj dupli pas snažnim udarcem za koji Minjole nije imao rešenja - 1:1.\nNakon što je još jednom sjajno proigrao saigrače, a oni nisu uspeli da to i materijalizuju jer su se umalo sudarili, Tadić je potpuno preuzeo konce igre u svoje ruke posle izjednačenja, delom i zbog toga što više nije bio klasični krilni igrač, već ofanzivni vezni, tik iza napadača.\nIpak, trener Kuman ga je u 74. minutu izveo iz igre, uz ovacije navijača Sautemptona koji su bili na tribinama legendarnog Liverpulovog stadiona. Pet minuta kasnije - semafor je pokazivao 2:1. Gužvu u kaznenom prostoru rivala Sterling je iskoristio da proigra Staridža, on se nalazio na ivici ofsajda ali ne i u nedozvoljenoj poziciji, pa je vešto, potkolenicom, samo okrznuo upućenu loptu i vratio prednost "crvenima".\nMogao je Enfild ponovo da zanemi u samom finišu, da su Šnajderlin i Long u razmeku od nekoliko sekundi realizovali svoje prilike. Prvi je iskoristio potpuno očajno postavljenu odbranu domaćih da uputi snažan udarac sa desetak metara, a Minjole je fantastičnom reakcijom taj projektil sasvim dovoljno skrenuo da lopta udari u prečku. Kako se odbila na dole, i to ispred linije, vratila se u teren, a taj odbitak Šejn Long, koji je odmenio Tadića, nije sproveo u mrežu iako se rukom zagradio dovoljno dobro da sudija ne primeti faul, da bi potom glavom - bio neprecizan.


HomeDRUŠTVOZajedničko bojevo gađanje sa Bugarskom armijom\nNa poligonu „Šabla“ u Republici Bugarskoj, pripadnici Ratnog vazduhoplovstva i protivvazduhoplovne odbrane Vojske Srbije i pripadnici Bugarske armije realizuju zajednička bojeva gađanja ciljeva u vazdušnom prostoru.\nNa gađanju učestvuju pripadnici 250. raketne brigade za protivvazduhoplovna dejstva i 204. vazduhoplovne brigade, koji su po ciljevima u vazduhu dejstvovali raketama iz sistema „kub“ i „neva“, odnosno aviona „mig 29“ i pogodili sve mete predviđene za uništenje.\nIzražavajući zadovoljstvo uspešnom realizacijom bojevih gađanja, general Mojsilović je istakao da su pripadnici Ratnog vazduhoplovstva i PVO, koji iz godinu u godinu postižu sve bolje rezultate na „Šabli“, pokazali da su odlično obučeni i osposobljeni za realizaciju namenskih zadataka, što je potvrda kvaliteta obuke u našim jedinicama i pravilno određenih prioriteta za ulaganje u ovaj vid Vojske Srbije prethodnih godina.\nNačelnik Generalštaba Vojske Srbije je izrazio zahvalnost admiralu Eftimovu, Bugarskoj armiji i Ministarstvu odbrane Republike Bugarske na srdačnom gostoprimstvu i mogućnosti da jedinice Vojske Srbije koriste kapacitete poligona „Šabla“ za realizaciju bojevih gađanja ciljeva u vazduhu, što je od velikog značaja za sposobnosti našeg Ratnog vazduhoplovstva i PVO.\nTokom posete Bugarskoj, general Mojsilović je sa admiralom Eftimovim razgovarao o dosadašnjoj vojno-vojnoj saradnji i mogućnostima za njeno unapređenje u oblastima od obostranog interesa. Zajednički je ocenjeno da je ta saradnja sadržajna i da je karakteriše stalno kvantitativno i kvalitativno unapređenje, posebno u oblasti obuke i vežbi, kao i da ona doprinosi razvoju poverenja i unapređenju dobrosusedskih odnosa.


"Ja sam uvek za Zaječar!": Zaječarsko te poziva da budeš deo Zaječarske priče! - Glas Zaječara\nU Zaječaru danas nestabilno vreme: Mogući pljuskovi sa grmljavinom\nHome Promo „Ja sam uvek za Zaječar!“: Zaječarsko te poziva da budeš deo Zaječarske...\nZaječarsko pivo je simbol Timočkog regiona i istočne Srbije, a ove godine naša pivara u Zaječaru proslavlja veliki jubilej – 125 godina postojanja.\nSa željom da svima sa kojima delimo iste korene i vrednosti iskažemo zahvalnost, povodom svog 125. rođendana, postavićemo novi Zaječarsko bilbord na glavnom trgu, koji će se sastojati od prikupljenih fotografija građana Zaječara, kao i zaposlenih u našoj pivari u Zaječaru.\nZato pozivamo i tebe, da budeš deo naše “Zaječarsko” priče i da zajedno prenesemo poruku „Ja sam uvek za Zaječar!“.\nPrijavi se putem sajta www.zajecarskopivo.com/bilbord i pošalji nam svoju fotografiju prema datom uputstvu:\n• Fotografija treba da sadrži tvoj portret – da se lepo vide lice i figura do ramena.\n• Budi nasmejan/a, pokaži nam koliko voliš svoj grad.\n• Fotografiši se na beloj pozadini\n• Fotografija treba da bude u boji, ne crno bela.\n• Poželjno je da bude što bolje rezolucije.\nUkoliko nam šalješ svoju fotografiju, potrebno je da si stariji/a od 25 godina.\nRadujemo se tvojim fotografijama!\nU Zaječaru danas nestabilno vreme: Mogući pljuskovi sa grmljavinom 19/08/2020